Ανακαλύφθηκε πυραμίδα ηλικίας 10.000 ετών - Μπορεί να είναι και 28.000 αλλά... ποιου πολιτισμού; | Tribune.gr\nΑρχική ΚΟΣΜΟΣ Ανακαλύφθηκε πυραμίδα ηλικίας 10.000 ετών – Μπορεί να είναι και 28.000 αλλά… ποιου πολιτισμού;\n22 Δεκεμβρίου 2018, 17:10 | Γράψτε το σχόλιο σας\nΔιαβάστε σχετικά για Αρχαιολογία, Ιάβα, Ινδονησία, Πυραμίδες, Φωτογραφίες,\nΈνα τεράστιο πυραμιδοειδές μεγαλιθικό κατασκεύασμα (πυραμίδα) υπάρχει στην Ινδονησία, θαμμένο κάτω από την επιφάνεια για αρκετές χιλιάδες χρόνια.\nΣχετική ανακοίνωση έγινε στο ετήσιο συνέδριο της Αμερικανικής Γεωφυσικής Ένωσης στην Ουάσινγκτον από Ινδονήσιους επιστήμονες, οι οποίοι ισχυρίζονται ότι πρόκειται για την αρχαιότερη πυραμίδα στον κόσμο, ηλικίας άνω των 10.000 ετών.\nΗ «πυραμίδα» βρίσκεται στο όρος Παντάγκ της Δυτικής Ιάβας και στην κορυφή της είχε ανακαλυφθεί στις αρχές του 19ου αιώνα μια αρχαιολογική τοποθεσία με σειρές από αρχαίους πέτρινους κίονες.\nΌμως, έως τώρα, κανείς δεν είχε αντιληφθεί -σύμφωνα με τους ερευνητές- ότι ο λόφος κάτω από αυτό το μνημείο με το περίεργο σχήμα δεν είναι στην πραγματικότητα παρά ένα τεράστιο έργο από ανθρώπινα χέρια.\n«Αυτό που έως τώρα φαινόταν να είναι απλώς ένα κτήριο στην επιφάνεια, στην πραγματικότητα έχει βάθος – πρόκειται για μια τεράστια κατασκευή», δήλωσε ο Ινδονήσιος γεωλόγος Αντάνγκ Μπαχτιάρ.\nΑν και, εκ πρώτης όψεως, η υπόγεια κατασκευή θυμίζει πυραμίδα, διαφέρει από τις πυραμίδες των Μάγια, όπως δήλωσε ο επικεφαλής ερευνητής, γεωφυσικός Ντάνι Χίλμαν Ναταβιντζάγια του Ινδονησιακού Ινστιτούτου Επιστημών.\nΕνώ οι πυραμίδες των Μάγια έτειναν να είναι συμμετρικές, η ινδονησιακή είναι επιμήκης, διαθέτοντας ένα ασυνήθιστο ημικύκλιο στο μπροστινό μέρος της.\nΧρησιμοποιώντας διάφορες μεθόδους, όπως ραντάρ που «βλέπουν» στο υπέδαφος, σεισμική τομογραφία, δειγματοληπτικές γεωτρήσεις και αρχαιολογικές ανασκαφές, οι ερευνητές σταδιακά ανακάλυψαν τα διαδοχικά στρώματα αυτής της κρυμμένης κατασκευής, η οποία, όπως λένε, εκτείνεται σε μια έκταση περίπου 150.000 τετραγωνικών μέτρων και έχει χτιστεί βαθμιαία στη διάρκεια αρκετών χιλιετιών, με κάθε στρώμα να αντιπροσωπεύει μια διαφορετική περίοδο.\nΤο ανώτερο -και από παλαιότερα ορατό- στρώμα, ηλικίας 3.000 έως 3.500 ετών, σύμφωνα με τους επιστήμονες, περιλαμβάνει τείχη, δρόμους και κίονες από βασαλτικά πετρώματα που περιβάλλουν κλιμακωτούς χώρους.\nΚάτω από την επιφάνεια και σε βάθος περίπου τριών μέτρων υπάρχει ένα δεύτερο στρώμα με παρόμοιες πέτρινες κολώνες ηλικίας περίπου 7.000 ετών.\nΈνα τρίτο στρώμα σε βάθος έως 15 μέτρων κάτω από την επιφάνεια, όπου εντοπίσθηκαν πολλοί υπόγειοι θάλαμοι, έχει εκτιμώμενη ηλικία άνω των 9.500 ετών, σύμφωνα με τις πρώτες χρονολογήσεις με τη μέθοδο του ραδιενεργού άνθρακα, ενώ θα μπορούσε να φθάνει ακόμη και τα 13.000 έως 28.000 χρόνια, σύμφωνα με τους ερευνητές.\nΑν αυτό αληθεύει -με πολλούς ήδη να αμφιβάλλουν, θα αποτελεί μια πραγματική παγκόσμια αρχαιολογική «βόμβα», που θα αλλάξει τελείως τα δεδομένα, όσον αφορά τις ικανότητες των προϊστορικών πολιτισμών.\nΣήμερα, οι ντόπιοι χρησιμοποιούν την τοποθεσία στην κορυφή ως ιερό χώρο για προσευχές και διαλογισμό και οι ερευνητές, σύμφωνα με το «Live Science», δεν αποκλείουν ότι ανέκαθεν η «πυραμίδα» χρησιμοποιείτο ως αρχαίος ναός ή κάτι παρεμφερές.\nΌμως, τόσο στην Ινδονησία όσο και αλλού, εδώ και καιρό αρκετοί έχουν εκφράσει επικρίσεις για την αξιοπιστία των επιστημονικών μεθόδων και συμπερασμάτων της ερευνητικής ομάδας σχετικά με την «πυραμίδα».\nΤα νέα ευρήματα, που ανακοινώθηκαν στο συνέδριο της Αμερικανικής Γεωφυσικής Ένωσης, αλλά δεν έχουν δημοσιευθεί σε κάποιο επιστημονικό περιοδικό, αναμένεται να πυροδοτήσουν νέες διαμάχες.\nΓιατί η τέταρτη πολυπληθέστερη χώρα στον κόσμο αλλάζει πρωτεύουσα\n270 εκλογικοί υπάλληλοι πέθαναν στην Ινδονησία από υπερκόπωση καταμετρώντας ψήφους


ΕΥΦΡΑΝΘΗΤΙ ΕΡΗΜΟΣ | Βιβλιοπωλείο Στην Κρήνη\nΕΥΦΡΑΝΘΗΤΙ ΕΡΗΜΟΣ ποσότητα\nΑνακαλώ στη μνήμη μου μια σκηνή που θεωρώ καθοριστική. Μόλις είχα τελειώσει το λύκειο και οι αναζητήσεις ήταν έντονες. Ένα βράδυ βγήκαμε περίπατο με έναν πολύ καλό φίλο, τότε δευτεροετή φοιτητή της Νομικής. Συζητήσαμε αρκετά. Μέχρι τότε δεν είχα και τόσο καλή σχέση με το βιβλίο. Γυρίζοντας στο σπίτι του με παρότρυνε να αλλάξω στάση απαριθμώντας μου τα πολλαπλά οφέλη από τη μελέτη. Όταν είδε ότι πείστηκα, μου δάνεισε ένα βιβλίο από τη βιβλιοθήκη του. Το διάβασα άπληστα, γιατί ήταν πολύ ενδιαφέρον. Ήταν η αρχή. Είδα πόσο είχε δίκιο και εγώ κατάλαβα πως ακόμα και ένα καλό βιβλίο μπορεί να σου ανοίξει δρόμους.\nΠαρατήρησα ότι ο φίλος μου είχε αρκετές υπογραμμίσεις και σημειώσεις, όλες με μολύβι. Σε επόμενη συνάντησή μας μου εξήγησε πως το μολύβι το ξανασβήνεις, αντίθετα με το μελάνι που μένει ανεξίτηλο. Και το βιβλίο καταστρέφεται. Μου τόνισε μάλιστα πως “όταν διαβάζεις, το μολύβι πρέπει να είναι δίπλα σου. Αργότερα όταν θέλεις να το φρεσκάρεις στη μνήμη σου και δεν έχεις χρόνο να το ξαναδιαβάσεις, θα σε βοηθούν πολύ οι σημειώσεις”.


Α1 Βόλεϊ Γυναικών: Επέστρεψε με το δεξί η ΑΕΚ, νίκες για Ολυμπιακό, ΠΑΟΚ - μεγάλη ανατροπή για Άρη, με το δεξί ο ΑΟ Θήρας - Kingsport.gr\nΑ1 Βόλεϊ Γυναικών: Επέστρεψε με το δεξί η ΑΕΚ, νίκες για Ολυμπιακό, ΠΑΟΚ – μεγάλη ανατροπή για Άρη, με το δεξί ο ΑΟ Θήρας\nOctober 12, 2020 Πάνος Πλατής Βολεϊ, Σπορ 0\nΆνοιξε η αυλαία του πρωταθλήματος της Α1 Βόλεϊ Γυναικών.\nΝίκες για Παναθηναϊκό, ΑΟ Θήρας και Μαρκόπουλο στον Α’ όμιλο.\nΜε νίκη επέστρεψε στην πρώτη κατηγορία η ΑΕΚ που νίκησε τον Αίαντα. Άφησε βαθμούς στην Βούλα ο Ολυμπιακός παρά την νίκη, τρίποντο και για τον ΠΑΟΚ κόντρα στον Πορφύρα στον Β’ όμιλο.\nΜετά από συναρπαστικό παιχνίδι στο κλειστό της Μίκρας, ο Άρης έκανε μεγάλη ανατροπή επί του Παναθηναϊκού από το 2-0 σετ και πήρε τη νίκη στο φινάλε με 3-2 σετ, ξεκινώντας ιδανικά στον Α’ όμιλο της Volley League Γυναικών.\nΟ Παναθηναϊκός στο τρίτο σετ είχε έξι ευκαιρίες να φύγει νικητής από τη Θεσσαλονίκη με 3-0 σετ, όμως οι αθλήτριες του Θανάση Δράμπα δεν το έβαλαν κάτω, έβγαλαν ψυχικά αποθέματα και αφού μείωσαν σε 2-1 σετ, ήταν οι πρωταγωνίστριες στη συνέχεια του αγώνα.\nΜε τη λήξη της αναμέτρησης η ομάδα του Άρη αφιέρωσε τη νίκη στον Θωμά Αλεξόπουλο, ο οποίος ήταν επί σειρά ετών ο έφορος του τμήματος και στις 29 Σεπτεμβρίου έφυγε από τη ζωή σε ηλικία 65 ετών.\nΟ Παναθηναϊκός ήταν καλύτερος στα δύο πρώτα σετ και τα κατέκτησε εύκολα με 25-15 και 25-13. Ενώ όλα έδειχναν ότι το τριφύλλι θα φύγει με το τρίποντο από την έδρα του Άρη, οι γηπεδούχες έμειναν ζωντανές στο τρίτο σετ μετά τα έξι ματς μπολ του αντιπάλου τους και μείωσαν σε 2-1 σετ με 32-30. Ντέρμπι ήταν και το τέταρτο σετ με τον Άρη να φθάνει στη κατάκτησή του με 25-23 και με την ψυχολογία στα ύψη ξεκίνησε καλύτερα στο τάι μπρέικ, απέκτησε διαφορά ασφαλείας από νωρίς (5-1) και έφθασε στο τελικό 15-06.\nΜεγάλη εμφάνιση για τις νικήτριες από την 16χρονη διαγώνια Μάρθα Ανθούλη, η οποία πέτυχε 19 πόντους και στα δύσκολα σημεία του αγώνα έδωσε λύσεις και ανάσες στην ομάδα της. Άξια συμπαραστάτριά της διεθνούς διαγώνιας ήταν η Αμερικανίδα Κάταλιν Κλάιν με 17 πόντους, ενώ αθόρυβη δουλειά έκανε και η επίσης 16χρονη Ευαγγελία Τάνη με 4 άσσους, εκ των οποίων οι 2 στο τάι μπρέικ.\nΑπό τον Παναθηναϊκό που απουσίασε η αρχηγός Σοφία Κοσμα, ξεχώρισε η Εύα Χαντάβα με 22 πόντους, η Κουβανή κέντρική Ρέιτσελ Σάντσεζ είχε 18 και οι Μαρία Τσιτσιγιάννη, Ρουμάνα Χουντέκοβα είχαν από 19 και 14 πόντους αντίστοιχα.\nΤα σετ: 2-3 (15-25, 13-25, 32-30, 25-23, 15-06)\n*Οι πόντοι του Άρη προήλθαν από 9 άσσους, 48 επιθέσεις, 18 μπλοκ και 25 λάθη αντιπάλων και του Παναθηναϊκού προήλθαν από 8 άσσους, 69 επιθέσεις, 12 μπλοκ και 20 λάθη αντιπάλων.\nΜε άνετο 3-0 σετ στο κλειστό γυμναστήριο «Χαλκιοπούλειο» της Λαμίας επί του νεοφώτιστου Α.Ο.Λ. ξεκίνησε τη φετινή σεζόν ο Α.Ο. Θήρας. Η ομάδα της Σαντορίνης πέτυχε το πρώτο τρίποντο της σεζόν 2020-21, με πρωταγωνίστριες την Βραζιλιάνα Φερνάντα Μέλο που πήρε τη θέση της Μελίνας Εμμανουηλίδου στο κέντρο και πέτυχε 13 πόντους με 5 μπλοκ και τις ακραίες Μαρία Γενιτσαρίδη, Κέντρα Ντάλκε, οι οποίες πέτυχαν 11 και 12 πόντους αντίστοιχα.\nΜε μπλοκ που του απέφερε 16 πόντους και με την Ασημίνα Νικολογιάννη ασταμάτητη στην επίθεση, το Μαρκόπουλο επικράτησε με 3-1 σετ στην έδρα του Ηλυσιακού, στην πρεμιέρα του Α’ ομίλου της Volley League Γυναικών.\nΜε το δεξί μπήκε στην 21η σεζόν της στη μεγάλη κατηγορία του γυναικείου βόλεϊ η ομάδα των Μεσογείων και πρόσθεσε τους πρώτους της βαθμούς για την αγωνιστική περίοδο 2020-21. Οι κεντρικές του Α.Ο.Μ. Ιωάννα Γκουντιμένκο και Βιργινία Δικαιούλια είχαν 13 από τα 16 συνολικά μπλοκ της ομάδας τους, με την πρώτη να έχει 8 και 17 πόντους και την αρχηγό 5 με 13 κερδισμένους πόντους. Πρώτη σκόρερ του αγώνα ήταν η Ασημίνα Νικολογιάννη με 22 πόντους και 50% αποτελεσματικότητα στην επίθεση (22/44 τελειωμένες).\nΟ Ηλυσιακός ισοφάρισε το παιχνίδι σε 1-1 σετ, όμως έμεινε χαμηλά στην επίθεση με 24% και 39/159 τελειωμένες. Πρώτη σκόρερ για την ομάδα των Ιλισίων η Βασιλική Χατζηκωνσταντά με 14 πόντους.\nΗλυσιακός – Μαρκόπουλο 1-3\nΤα σετ: 19-25, 27-25, 21-25, 16-25\nΟι πόντοι του Ηλυσιακού προήλθαν από 3 άσσους, 39 επιθέσεις, 7 μπλοκ και 34 λάθη αντιπάλων και του Μαρκοπούλου προήλθαν από 5 άσσους, 53 επιθέσεις, 16 μπλοκ και 26 λάθη αντιπάλων.\nΤα αποτελέσματα της 1ης αγωνιστική:\nΑΟ Λαμίας 2013 – ΑΟ Θήρας 0-3 (20-25, 15-25, 12-25)\nΆρης – Παναθηναϊκός 3-2 (15-25, 13-25, 32-30, 25-23, 15-6)\nΗλυσιακός – ΑΟ Μαρκόπουλο Revoil 1-3 (19-25, 27-25, 21-25, 16-25)\nΑΟ Μαρκοπούλου Revoil – ΑΟ Λαμίας 2013\nΑΟΝ Αμαζόνες – ΑΣ Άρης\nΠαναθηναϊκός ΑΟ – ΑΟ Ηλυσιακός\nΜε τον καλύτερο δυνατό τρόπο επέστρεψε η ΑΕΚ στη Volley League Γυναικών. Η Ένωση με κορυφαίες τις Αριάνα Πιρβ, Μάρα Ράπτη επικράτησε του Αίαντα στο κλειστό γυμναστήριο Ευόσμου με 3-0 σετ και πρόσθεσε τους πρώτους της τρεις βαθμούς στον Β’ όμιλο του πρωταθλήματος.\nΗ Ένωση προηγήθηκε με 2-0 σετ και 16-6 στο τρίτο, όμως ο Αίαντας αντέδρασε και μείωσε σε 19-17, όμως οι αθλήτριες του Κώστα Αρσενιάδη κράτησαν τη ψυχραιμία τους και πήραν το σετ με 25-19 για το τελικό 3-0 σετ.\nΑίας – ΑΕΚ 0-3\nΤα σετ: 19-25, 14-25, 19-25\nΑ.Π.Σ. ΑΙΑΣ (Κώστας Ιωαννίδης): Δάρδα 6 (5/16 επ., 1 μπλοκ), Καλαπόδα 4 (3/13 επ., 1 μπλοκ), Αργυρίου 5 (3/17 επ., 1 άσσος, 1 μπλοκ, 59% υπ. – 37% άριστες), Ζωίδου 1 (1/3 επ.), Γκόλτσιου 7 (6/13 επ., 1 μπλοκ, 67% υπ. – 33% άριστες), Αλτίνη 7 (7/24 επ.) / Καψαμπέλη (λ, 62% υπ. – 38% άριστες), Μότσιανου (λ), Τορλαχίδου, Χαϊτλή 1 (1 άσσος), Θεοδοσίου 1 (1/4 επ., 50% υπ. – 50% άριστες).\nΑ.Ε.Κ. (Κώστας Αρσενιάδης): Κουντουρά 3 (2/3 επ., 1 μπλοκ), Ράπτη 11 (9/19 επ., 1 άσσος, 1 μπλοκ, 83% υπ. – 33% άριστες), Διάλλα 6 (5/7 επ., 1 μπλοκ), Καββαδία 4 (3/4 επ., 1 μπλοκ), Σεβάρικα 6 (4/19 επ., 1 άσσος, 1 μπλοκ), Πιρβ 17 (13/32 επ., 3 άσσοι, 1 μπλοκ, 76% υπ. – 59% άριστες) / Μπελιά (λ, 45% υπ. – 40% άριστες), Τουλγαρίδου (λ), Πατέλη, Λιάγκη.\nΜετά από συναρπαστικό παιχνίδι ο Ολυμπιακός έφυγε νικητής με 3-2 σετ από την έδρα της Θέτιδας Βούλας, στο πρώτο επίσημο παιχνίδι του Σπύρου Σαραντίτη ως πρώτος προπονητής και με την Στέλλα Χριστοδούλου να κάνει την πρώτη της φετινή εμφάνιση.\nΣτο πρώτο σετ ο Ολυμπιακός προηγήθηκε με 17-12, η Θέτιδα μείωσε δύο φορές στους δύο πόντους (17-15, 22-20), όμως δύο λάθη από Κωνσταντινίδου και Δραγουμάνου έκαναν το 25-20 και το 1-0 των φιλοξενούμενων. Μεγάλο ντέρμπι έγινε στο δεύτερο σετ με τις δύο ομάδες να πηγαίνουν πόντο πόντο μέχρι το 28-28. Σε εκείνο το σημείο ένα μονό μπλοκ της Παπαγεωργίου στη Γιώτα και μία επίθεση της Κωνσταντίνου έφεραν την ισοφάριση σε 1-1 σετ (30-28). Στο τρίτο σετ το 13-10 της Θέτιδας έγινε 18-15 για τον Ολυμπιακό, ο οποίος πέρασε εκ νέου μπροστά στο σκορ και με την Χίπε να τελειώνει τις επιθέσεις έγινε το 25-20.\nΜεγάλη ένταση επικράτησε στο τέταρτο σετ. Ο Ολυμπιακός με μπλοκ της Χριστοδούλου προηγήθηκε με 23-20 και σε εκείνο το σημείο η Αργυρίου πήγε στη γραμμή του σερβίς. Κατά την διάρκεια που η ερυθρόλευκη κεντρική σέρβιρε, ακούστηκε το καμπανάκι από τον πίνακα του γηπέδου και παρά τον άσσο που πήρε, ο διαιτητής της αναμέτρησης έδωσε επανάληψη, με αποτέλεσμα ο Ολυμπιακός να ξεσπάσει σε διαμαρτυρίες. Η Θέτιδα εκμεταλλεύτηκε τη διακοπή που προκλήθηκε και με σερί 5-0 διαμόρφωσε το 25-23 και ο αγώνας οδηγήθηκε στο πέμπτο σετ.\nΤο τάι μπρέικ ξεκίνησε με την αποβολή του τιμ μάνατζερ του Ολυμπιακού Νίκου Κατσιούρα, μετά από διαμαρτυρίες προς τους δύο διαιτητές του αγώνα. Το αρχικό 2-0 της Θέτιδας έγινε 5-2 για τον Ολυμπιακό, ο οποίος δεν κοίταξε ξανά πίσω και έφθασε στο τελικό 15-10 για το 3-2 σετ.\nΘέτις Βούλας – Ολυμπιακός 2-3\nΤα σετ: 20-25, 30-28, 20-25, 25-23, 10-15\nΜε όπλα την επίθεση και το μπλοκ, ο ΠΑΟΚ πέρασε χωρίς απώλειες (3-0 σετ) από την έδρα του Πορφύρα. Στο πρώτο σετ ο Π.Α.Ο.Κ. προηγήθηκε με 12-5, μετά τα σερβίς της Μόνικα Πότοκαρ από το 6-5 και έφθασε στο 1-0 σετ με 25-20. Στο δεύτερο, ο Πορφύρας με την Αναστασία Ποντικάκη σέρβερ προηγήθηκε με +3 (9-6), με τον Π.Α.Ο.Κ. να κυνηγάει το σκορ μέχρι το 16-15. Στο φινάλε του σετ ξέφυγε με 23-18 και έκανε το 2-0 σετ με 25-20. Οι αθλήτριες του Μίχαλ Μάσεκ πήραν από νωρίς διαφορά ασφαλείας στο τρίτο σετ και το κατέκτησαν με 25-14 για το τελικό 3-0 σετ.\nΑπό τον Πορφύρα αξίζει να αναφερθεί ότι οι 7 από τις 14 αθλήτριες του ρόστερ του έδωσαν το πρώτο τους επίσημο παιχνίδι στη Volley League Γυναικών (Ευαγγέλου, Κοκκόνη, Καλλιντεράκη, Γιαννέλου, Φλιάκου, Ροντρίγκεζ και Σέκουλιτς). Πρώτη σκόρερ για την ομάδα του Πειραιά ήταν η αρχηγός Εβελίνα Θαλασσινού με 9 πόντους.\nΠορφύρας – ΠΑΟΚ 0-3\nΤα σετ: 0-3 (20-25, 20-25, 14-25\nΑΠΣ Αίας – ΑΕΚ 0-3 (19-25, 14-25, 19-25)\nΑΣΠ Θέτις – Ολυμπιακός 2-3 (20-25, 30-28, 20-25, 25-23, 10-15)\nΑΟΦ Πορφύρας – ΠΑΟΚ 0-3 (20-25, 20-25, 14-25)\nΑΕΚ – ΑΟΦ Πορφύρας\nΙωάννης Παπαπέτρου: “Πρέπει να υπάρχει μεγαλύτερη υπευθυνότητα από όλους”\nΠουγιόλ: «Ο Μέσι έχει κίνητρο και θα μπορούσε να μείνει για χρόνια στην Μπαρτσελόνα»


Έρρικα Μπρόγιερ: Ο θαυμαστής που δεν ξέχασε ποτέ! – 24ωρο\nΈρρικα Μπρόγιερ: Ο θαυμαστής που δεν ξέχασε ποτέ!\nΥπήρξε πάντα μια εντυπωσιακή γυναίκα και είναι λογικό να έχει δεχτεί στη ζωή της πολλές εκδηλώσεις θαυμασμού. Κάποια όμως έχει μείνει αξέχαστη στην Έρρικα Μπρόγιερ.\nΤην αποκάλυψε σε πρόσφατη συνέντευξή της στην δημοσιογράφο Τεριάννα Παππά.\n-Ποια ένδειξη θαυμασμού θυμάστε ακόμη και χαμογελάτε;\n«Είναι μια περίπτωση που έχει να κάνει με μια… φάρσα του Βουτσά. Ο Κώστας, μικρός στη Θεσσαλονίκη, μετρούσε με τους φίλους του -μεταξύ αυτών ήταν κι ο Άλκης Στέας– πόσους ηθοποιούς ήξεραν.\nΌποιος γνώριζε τους περισσότερους έβγαινε νικητής. Κάποια στιγμή, και προκειμένου να κερδίσει -ως συνήθως- ο Βουτσάς, είπε έναν, τον Τσέστερ Μέστερ. Τους ρώτησε «τον ξέρετε;» – «όχι» απάντησαν οι άλλοι κι έτσι νίκησε! Μου είχε αποκαλύψει, λοιπόν, ότι το πρόσωπο αυτό ήταν της… φαντασίας του.\nΚαιρό μετά δούλευα στο Μετροπόλιταν και ήρθε μια ανθοδέσμη με ξένα γράμματα που έγραφε: «Είμαι θαυμαστής σας, με αγάπη, Τσέστερ Μέστερ». Λέω κι εγώ «ο Βουτσάς μου κάνει πλάκα», από την άλλη, όμως, σκέφτηκα γιατί άραγε μου έστειλε και τεράστιο μπουκέτο.\nΤον ρώτησα και μου απάντησε: «Για ποιον λόγο να σου στείλω λουλούδια;» Απάντησα ότι η κάρτα έγραφε «Τσέστερ Μέστερ». «Αν είναι δυνατόν, υπάρχει στ’ αλήθεια» είπε εκείνος! Κι εμφανίστηκε, όντως, ο κύριος Μέστερ, ένας Αμερικανός που έμενε στο «Παρκ», με άκουσε που τραγουδούσα κι εμφανίστηκε στην παράσταση. Ήταν ένας μεγάλος κύριος, καλοφτιαγμένος».\n-Υπάρχουν φιλίες στον καλλιτεχνικό χώρο;\n«Βεβαίως, αλλά πλέον δεν πολυκάνω παρέα με καλλιτέχνες. Ωστόσο, έχω βγάλει το συμπέρασμα ότι οι άνθρωποι του συγκεκριμένου χώρου είναι οι καλύτεροι. Με αυτά που βλέπω να συμβαίνουν σε άλλους χώρους πίσω από την πλάτη ανθρώπων, έχω τρομάξει. Εμείς τουλάχιστον δεν αντιμετωπίσαμε ποτέ τέτοια προβλήματα».


ksypnarellhna: Μαρτίνς : «Θα παλέψουμε απέναντι σε κάθε ομάδα, έχουμε φιλοδοξίες»\nΜαρτίνς : «Θα παλέψουμε απέναντι σε κάθε ομάδα, έχουμε φιλοδοξίες»\nΟ Πορτογάλος προπονητής Πέδρο Μαρτίνς σχολίασε την κλήρωση του Ολυμπιακού στους ομίλους του Champions League\nΤην Μπάγερν Μονάχου, την Τότεναμ και τον Ερυθρό Αστέρα θα αντιμετωπίσει ο Ολυμπιακός\nστους ομίλους του Champions League, όπως προέκυψε από την κλήρωση που πραγματοποιήθηκε το βράδυ της Πέμπτης στο Μονακό.\nΛίγη ώρα μετά τη γνωστοποίηση των αντιπάλων του Ολυμπιακού, ο Πέδρο Μαρτίνς με δηλώσεις του στο συνδρομητικό κανάλι σχολίασε την κλήρωση και τόνισε ότι οι Ερυθρόλευκοι θα έχουν δύσκολο έργο, αλλά θα τα δώσουν όλα και θα παλέψουν σε κάθε παιχνίδι, καθώς έχουν υψηλές φιλοδοξίες.\nΌμως, ξέρουμε ότι παίζουμε με μεγάλες ομάδες. Δεν πρέπει να ξεχνάμε και τον Ερυθρό Αστέρα. Προς το παρόν δεν ξέρουμε το πρόγραμμα ακόμα. Τα ματς με τον Ερυθρό Αστέρα θα έχουν μεγάλο ενδιαφέρον. Οι παίκτες μας έχουν μεγάλη θέληση.\nΕπίσης, είναι δύσκολο για κάθε αντίπαλο να παίξει στο γήπεδό μας. Θα παλέψουμε απέναντι σε κάθε ομάδα. Έχουμε φιλοδοξίες».


ΕΘΝΙΚΗ ΠΑΙΔΕΙΑ: Τα καλά νέα: Λύση στο παγκόσμιο ενεργειακό πρόβλημα. Η ελεγχόμενη σύντηξη είναι γεγονός. Από Ελληνικά χέρια!!!\nΤα καλά νέα: Λύση στο παγκόσμιο ενεργειακό πρόβλημα. Η ελεγχόμενη σύντηξη είναι γεγονός. Από Ελληνικά χέρια!!!\nΤα κακά νέα: (σωστά μαντέψατε) Το Ελληνικό κράτος διώχνει την πρωτοπόρα εταιρεία και την αναγκάζει να μεταναστεύσει τον Καναδά!!!\nΑυτοί είναι οι ΕΛΛΗΝΕΣ που απέρριψαν τα 100.000.000€ των Τούρκων!!!\nστις Παρασκευή, Ιανουαρίου 04, 2013


I Sing the Body Electric – dimart\n28 Φεβρουαρίου 2018 dimartblog Αυτό δεν είναι τραγούδι Σχολιάστε\nΑυτό δεν είναι τραγούδι #1286\nΈτσι ξεκινά ένα ποίημα του Walt Whitman από το Leaves of grass (1855). Όπως και πολλά άλλα ποιήματα του Whitman, ήταν αρχικά άτιτλο και ο τίτλος προστέθηκε αργότερα (συγκεκριμένα στην έκδοση του 1867). Πρέπει να πούμε ότι τότε ακόμη η λέξη «ηλεκτρικός» δεν είχε αποσαφηνιστεί με ακρίβεια και η χρήση της δεν είχε επικρατήσει ευρέως (το 1855 ο Τόμας Έντισον ήταν οκτώ ετών και ο Νίκολα Τέσλα δεν είχε καν γεννηθεί, ήθελε ένα χρόνο ακόμα).\nΤο ποίημα αυτό του Whitman έχει εμπνεύσει πολλούς και διαφορετικούς μεταξύ τους δημιουργούς. Έχουμε και λέμε:\nΣτις 18 Μαΐου 1962 παίχτηκε το 100ό επεισόδιο της θρυλικής τηλεοπτικής σειράς Twilight Zone. Το είχε γράψει ο Ray Bradbury και είχε τίτλο I sing the body electric. Θέμα του, ένα ρομπότ-γιαγιά που μεγαλώνει τρία παιδάκια που έχουν χάσει τη μαμά τους. Το ρομπότ αποδεικνύεται σούπερ στοργική και ευαίσθητη γιαγιά, με μπόλικη συναισθηματική νοημοσύνη. Το 1969 ο Bradbury έβγαλε και μια ανθολογία επιστημονικής φαντασίας με αυτόν τον τίτλο, στην οποία συμπεριλαμβανόταν το —επίσης ομώνυμο— διήγημά του, βασισμένο στο προαναφερθέν επεισόδιο του Twilight zone. Το 1982, παίχτηκε στο NBC μια τηλεταινία του Noel Black, βασισμένη στην ιστορία αυτή, με τίτλο Η ηλεκτρική γιαγιά.\nΙδού η αρχή του επεισοδίου του Twilight zone:\nΤο 1972 κυκλοφόρησε το δεύτερο άλμπουμ των Weather Report, του σούπερ γκρουπ της fusion jazz. Ο τίτλος του ήταν I sing the body electric. Ο Jaco Pastorius δεν είχε γίνει ακόμα μέλος του γκρουπ (όχι ότι οι υπόλοιποι ήταν τίποτα δευτεράντζες, απλώς, ο Jaco αξίζει να αναφέρεται, ακόμα και για την απουσία του). Μεταξύ των guest μουσικών, ο μεγάλος κιθαρίστας Ralph Towner:\nΤο 1976, ο Klaus Schulze, γερμανός κιμπορντίστας και συνθέτης ηλεκτρονικής μουσικής (κάτι ανάμεσα σε Kraftwerk και Brian Eno) και μέλος για ένα σύντομο διάστημα των Tangerine Dream, βαφτίζει μια από τις μεγαλόπνοες ambience συνθέσεις του I sing the body electric:\nΤο 1980, σάμπως για να σαλπίσει την έλευση των 80s, γυρίζεται το Fame. Ένα από τα τραγούδια της ταινίας είχε τον τίτλο I sing the body electric (η φράση ακούγεται στον πρώτο στίχο). Το κομμάτι είχε γράψει ο Michael Gore. Ζητώ συγγνώμη από τον Walt Whitman, τον Ray Bradbury και τους Weather Report που βάζω Fame μετά από αυτούς, αλλά είπαμε να κάνουμε επιστημονική δουλειά:\nΤο ίδιο κομμάτι από το Fame χρησίμευσε ως σήμα μιας εκπομπής αερόμπικ στο PBS τη δεκαετία του ’90:\nΆλλη μια αφόρητη εϊτίλα, από τους καναδούς Rush και το 1984: Από το δέκατο άλμπουμ τους Grace Under Pressure, το κομμάτι The body electric:\nΤο 1988, στην ταινία Bull Durham του Ron Shelton, η Susan Sarandon απαγγέλλει τους τρεις πρώτους στίχους από το ποίημα του Whitman στον Tim Robbins, που την ακούει εμβρόντητος, δεμένος στο κρεβάτι της (δεν κατόρθωσα να βρω το απόσπασμα στο youtube). Σε κάποιο άλλο σημείο η Sarandon έχει έναν ξεκαρδιστικό καβγά με τον Kevin Kostner, σχετικά με τον William Blake — συνυπάρχουν εδώ Blake και Whitman, όπως στο Down by law του Jarmusch. Η ταινία κλείνει με άλλη μία αναφορά στον Whitman.\nΔέκα χρόνια μετά την ταινία, ο αμερικανοβρετανός Kurtis Mantronik κυκλοφόρησε ένα άλμπουμ με τον γνωστό τίτλο, αφού τον πείραξε λίγο: I Sing the Body Electro.\nΤο 2011 κυκλοφόρησε το I sing the body electric του τριπ χοπ συγκροτήματος Arms and Sleepers:\nΤην ίδια χρονιά, κυκλοφορεί ο δίσκος της ποιήτριας Andrea Gibson με τίτλο Flower boy. Εκεί υπάρχει ένα ποίημα για το σώμα, με τίτλο I sing the body electric, esp;ecially when my power’s out:\nΈνα χρόνο αργότερα, το 2012, η Lana del Rey κυκλοφορεί το δικό της Body electric. Η Lana είναι fan του Whitman — το δηλώνει εξάλλου και στην αρχή του κομματιού: Whitman is my daddy:\nStardust: I Sing the Body Electric, Jim Whalen\nποίησηΓιώργος ΤσακνιάςΚινηματογράφοςΜουσικήWalt Whitman\nPrevious Post: Ο Ανταίος Χρυσοστομίδης μιλά για τον Ίταλο Καλβίνο\nNext Post: Το κόμμα, το κράτος, η ηθική, το τέλμα


Ευχαριστήρια επιστολή του Συλλόγου Γονέων και Κηδεμόνων του Δημοτικού Σχολείου Παντοκράτορα στο mypreveza.gr - My Preveza\n20 Φεβρουαρίου 2013, 5:23 μμ\nΕυχαριστήρια επιστολή του Συλλόγου Γονέων και Κηδεμόνων του Δημοτικού Σχολείου Παντοκράτορα στο mypreveza.gr\nΤα Χριστούγεννα που μας πέρασαν ο Σύλλογος Γονέων και Κηδεμόνων του Δημοτικού Σχολείου Παντοκράτορα οργάνωσε ένα πετυχημένο και διαφορετικό παζάρι και το mypreveza.gr ήταν εκεί για να καλύψει ειδησεογραφικά το γεγονός.\nΤο άρθρο σχετικά με αυτή την εκδήλωση δημοσιοποιήθηκε την περίοδο που το mypreveza.gr γιορτάζοντας τις 300.000 προβολές τον πρώτο μήνα κιόλας λειτουργίας του, διοργάνωνε έναν μεγάλο διαγωνισμό με πλούσια δώρα και η τύχη μας χαμογέλασε!\nΜε τη λήξη του διαγωνισμού βρεθήκαμε με ένα ανέλπιστο δώρο στα χέρια μας, με ένα μαργαριταρένιο κολιέ αξίας 280€, προσφορά του καταστήματος «Χρυσός –Ασήμι» του Τσάγκα Ιωάννη (Λ. Ειρήνης 60). Εκφράζουμε τις ευχαριστίες μας τόσο στον κύριο Τσάγκα όσο και στο mypreveza.gr και ιδιαίτερα στην κυρία Ανδριάνα Σολδάτου και τους ευχόμαστε κάθε επιτυχία.\nΤο mypreveza.gr ευχαριστεί θερμά το Σύλλογο Γονέων και Κηδεμόνων του Δημοτικού Σχολείου Παντοκράτορα για τα πολύ καλά του Λόγια. Ο μόνος τρόπος να ανταποδώσουμε είναι με το να είμαστε δίπλα στο σύλλογο όποτε εκείνος μας χρειαστεί γιατί δεν υπάρχει τίποτα πιο σημαντικό για εμάς από τα παιδικά χαμόγελα!!!\nΕτικέτες: ΣΥΛΛΟΓΟΣ ΓΟΝΕΩΝ ΚΑΙ ΚΗΔΕΜΟΝΩΝ


H πρώην Πρώτη Κυρία εναντίον της Google | Πολιτική | DW | 11.09.2012\nH πρώην Πρώτη Κυρία εναντίον της Google\nH Μπετίνα Βουλφ αμύνεται κατά προσπαθειών συκοφαντικής δυσφήμησης σε σχέση με το παρελθόν της. Ή μήπως είναι διαφημιστικό κόλπο για το νέο της βιβλίο;\nΗ Μπετίνα Βουλφ δεν έχει πια διάθεση να διαβάζει όλες αυτές τις φήμες για το παρελθόν της. Τώρα περνάει στην αντεπίθεση. Ο δικηγόρος της, Γκέρνοτ Λερ, κατέθεσε αγωγή για «παράλειψη διάδοσης ψευδών ειδήσεων». Η αγωγή στρέφεται κατά της Google και κατατέθηκε σε δικαστήριο του Αμβούργου. Στόχος είναι, η διάσημη μηχανή αναζήτησης στο μέλλον, να μην συνδυάζει το όνομα της πρώην Πρώτης Κυρίας με λέξεις που μπορούν να οδηγήσουν σε αναληθή και παραπλανητικά δημοσιεύματα.\nΑγώνας κατά της Google\nΌποιος για παράδειγμα βάζει το όνομα της Μπετίνα Βουλφ στην Google, από τους πρώτους συνδυασμούς που δημοσιεύονται είναι «Μπετίνα Βουλφ πόρνη» και «Μπετίνα Βουλφ συνοδός». Αμφίβολο είναι πάντως εάν η 38χρονη πρώην Πρώτη Κυρία θα καταφέρει πράγματι να πετύχει κάτι εναντίον της Google. O νομικός Κρίστιαν Σολμέκε, ειδικός σε θέματα ΜΜΕ, μιλώντας στην Deutsche Welle, επισημαίνει πως θα πρέπει να διακριβωθεί εάν πρόκειται για περιεχόμενο δημοσιευμάτων της ίδιας της Google ή για κείμενα που ‘ανέβηκαν’ στην Google.\nΘύμα η πρώην Πρώτη Κυρία;\nΟι φήμες είναι πιπεράτες. Εδώ και χρόνια σε διάφορες ιστοσελίδες και blog κυκλοφορούν ιστορίες ότι η Μπετίνα Βουλφ παλαιότερα ήταν πόρνη. «Οι φήμες διαδόθηκαν το 2006 από αντιπάλους του Βουλφ μέσα στους Χριστιανοδημοκράτες. Διαδόθηκαν τόσο πολύ που στο τέλος τα μυθεύματα θεωρήθηκαν πραγματικότητα» υποστηρίζει ο δημοσιογράφος Χανς Λάινντέκερ από την εφημερίδα Süddeutsche Zeitung, ο οποίος ασχολείται με την αποκαλυπτική δημοσιογραφία.\nO νομικός Κρίστιαν Σολμέκε, ειδικός σε θέματα ΜΜΕ\nΜε την υπόθεση των παράνομων δανείων που πήρε ο πρώην Πρόεδρος, στον οποίο στοίχησαν το αξίωμά του, οι δημοσιογράφοι άρχισαν να σκαλίζουν το παρελθόν. Ανακάλυψαν αυτές τις διαδόσεις αλλά δεν υπήρχαν αποδείξεις. Ο δημοσιογράφος Χανς Λάινντέκερ, μιλώντας στην DW πιστεύει πως στους ισχυρισμούς αυτούς δεν υπάρχει ίχνος αλήθειας.\nΗ Μπετίνα Βουλφ δεν είναι η πρώτη που στρέφεται κατά της Google. Στη Γαλλία πολλές οργανώσεις που στηρίζουν την προάσπιση των ανθρωπίνων δικαιωμάτων στράφηκαν εναντίον της Google την κατηγόρησαν για αντισημιτισμό διότι αναζητώντας το όνομα του Γάλλου προέδρου Ολάντ βγαίνει παράλληλα και η λέξη εβραίος.\nΜέσα στο Σεπτέμβριο θα κυκλοφορήσει ένα βιβλίο της πρώην Πρώτης Κυρίας, το οποίο θα δίνει εξηγήσεις για πολλά. Κάποιοι την κατηγορούν ότι η αγωγή είναι διαφημιστικό κόλπο. Ο δημοσιογράφος Χανς Λάινντέκερ, πιστεύει πάντως πως είναι το θύμα της όλης υπόθεσης.\nArne Lichtenberg / Μαρία Ρηγούτσου\nΛέξεις κλειδιά Μπετίνα Βουλφ, google, αγωγή\nΜόνιμος σύνδεσμος https://p.dw.com/p/166ad


Έκρηξη στη Γλυφάδα: Συνδέεται το «συμβόλαιο θανάτου» του 56χρονου, με εκείνο του Γιάννη Μακρή; – Politis Online\nΑυτή είναι η βασικότερη εκδοχή που εξετάζουν οι αρχές σύμφωνα με αυστραλιανά μέσα ενημέρωσης. Αστυνομικές πηγές που μίλησαν στο κανάλι 9news της Αυστραλίας είπαν ότι σε αυτό το στάδιο η βασική εκδοχή που εξετάζουν είναι ότι το συμβόλαιο θανάτου σε βάρος του 56χρονου «υπεγράφη» στην Αυστραλία.\nΠαράλληλα οι αξιωματικοί του Ανθρωποκτονιών ψάχνουν αν υπάρχει κάτι που να συνδέει τον 56χρονο με τον Γιάννη Μακρή, τον Ελληνοαυστραλό επιχειρηματία που εκτελέστηκε τον περασμένο Οκτώβριο έξω από το σπίτι του στο Πανόραμα Βούλας.\nΤο στοιχείο που συνδέει αρχικά τους δύο άνδρες ήταν, ότι και οι δύο πηγαίναν στο ίδιο γυμναστήριο έξω από το οποίο ήταν παρκαρισμένη η παγιδευμένη με εκρηκτικά πολυτελής Mercedes του 56χρονου.\nΟ Αυστραλός υπήκοος Α.Μ. με καταγωγή από τον Λίβανο φέρεται να είχε φύγει από την Αυστραλία περίπου το 2014. Στην Ελλάδα βρισκόταν τα δύο τελευταία χρόνια και ζούσε στη Γλυφάδα – «τα ελληνικά Χάμπτονς», όπως γράφουν χαρακτηριστικά τα μέσα ενημέρωσης της Αυστραλίας. Σύμφωνα μ’ αυτά μάλιστα, ο Α.Μ. φέρεται να είχε δοσοληψίες με την ρωσική μαφία.\nΟ 56χρονος υποχρεώθηκε να εγκαταλείψει την Αυστραλία μετά το ξέσπασμα «εμφυλίου» στη διαβόητη συμμορία μηχανόβιων κακοποιών Comanchero, στην οποία το «δαχτυλίδι» της αρχηγίας κέρδισε ο Νικ Μάρεϊ έναντι του Α.Μ. αφού μαζί του τάχθηκαν οι παλαιότεροι της συμμορίας, ενώ το «νέο αίμα» συντάχθηκε με τον Μάρεϊ.


ΘΕΤΙΔΑ: Κλειδώνει η αύξηση της στρατιωτικής θητείας\nΗ κρίση φέρνει αλλαγές σε θητεία και αναβολές στο στρατό. Κλειδώνει η αύξηση στους 12 μήνες. Αλλεπάλληλες συσκέψεις του επιτελείου στο υπουργείο Εθνικής Αμύνης. Υποχρεωτική στράτευση στα 18...\nΔεδομένη θα πρέπει να θεωρείται η αύξηση της στρατιωτικής θητείας - πιθανότατα στους 12 μήνες. Σύμφωνα με πληροφορίες του "Βήματος", δεν αποκλείεται από την προσεχή ΕΣΣΟ να κατατάσσονται και πάλι κληρωτοί στην Πολεμική Αεροπορία και το Πολεμικό Ναυτικό.\nΗ αύξηση της θητεία κρίθηκε αναγκαία, λόγω και οικονομικής κρίσης, αφού πλέον έχει περιορισθεί σημαντικά η πρόσληψη επαγγελματιών στρατιωτών πενταετούς κατάταξης.


«Ο κατασκευαστικός κλάδος οδηγός ανάπτυξης της ελληνικής οικονομίας» – Economix\nΑρχική Οικονομία – Ανάπτυξη Επιχειρήσεις «Ο κατασκευαστικός κλάδος οδηγός ανάπτυξης της ελληνικής οικονομίας»\n«Ο κατασκευαστικός κλάδος οδηγός ανάπτυξης της ελληνικής οικονομίας»\nΗ σημαίνουσα θέση του κατασκευαστικού κλάδου ως μοχλός ανάπτυξης της ελληνικής οικονομίας αναδείχθηκε στις παρεμβάσεις των ομιλητών στην ενότητα Δ’ του 3rd Investment Forum υπό τον τίτλο «Ο κατασκευαστικός κλάδος οδηγός της ανάπτυξης της ελληνικής οικονομίας».\nΣτη συζήτηση που έγινε και την οποία συντόνιζε ο έγκριτος δικηγόρος κ. Νότης Σαρδελάς, διαχειριστής εταίρος της δικηγορικής εταιρείας «Σαρδελάς – Πέτσα», εξετάστηκαν τρόποι μέσα από τους οποίους, όπως είπε ο συντονιστής, ο κατασκευαστικός κλάδος θα αποτελέσει και πάλι πρωτοπόρος παράγοντας στην ανάκαμψη της ελληνικής οικονομίας».\nΣημαντική ήταν η τοποθέτηση του υπουργού Μεταφορών και Υποδομών κ. Κώστα Καραμανλή, ο οποίος ανέδειξε την ανάγκη ενίσχυσης της πολιτικής Logistic’s καθώς η χώρα μας, λόγω της γεωγραφικής θέσης που βρίσκεται, μπορεί να διαδραματίσει καθοριστικό ρόλο στο διαμετακομιστικό εμπόριο και στις συνδυασμένες μεταφορές, μεταξύ τριών ηπείρων.\nΟ Διευθύνων Σύμβουλος της Κατασκευαστικής Εταιρείας «ΑΚΤΩΡ», κ. Αλέξανδρος Εξάρχου επισήμανε την ανάγκη η πολιτεία να θεσμοθετήσει άμεσα ταχύτερες και αξιόπιστες διαδικασίες όσον αφορά στην εκτέλεση δημοσίων συμβάσεων.\nΟ Διευθύνων Σύμβουλος της AVAX S.A. κ. Κωνσταντίνος Μιτζάλης τόνισε ότι πρέπει να υπάρχουν λειτουργικά και αποτελεσματικά χρηματοδοτικά εργαλεία και σημείωσε ότι τα έργα πρέπει να ενισχύουν τις περιβαλλοντικές δυνατότητες της χώρας.\nΤο μέλος του Διοικητικού Συμβουλίου της ΤΕΡΝΑ κ. Γιώργος Περδικάρης χαρακτήρισε τις ευκαιρίες που δημιουργεί το Ταμείο Ανάκαμψης μεγαλύτερες και από αυτές των Ολυμπιακών Αγώνων και επισήμανε ότι πρέπει να ξεπεραστούν παθογένειες και αγκυλώσεις του παρελθόντος.\nΟ Διευθύνων Σύμβουλος, ΙΝΤΡΑΚΑΤ Πέτρος Σουρέτης ανέδειξε την τεράστια επιβράδυνση της παγκόσμιας οικονομίας λόγω της πανδημίας και αναφέρθηκε στις προτεραιότητες του ευρωπαϊκού μηχανισμού ανάκαμψης και ανθεκτικότητας των 671 δισ.\nΟ Πρόεδρος Δ.Σ. & Διευθύνων Σύμβουλος, ΕΡΓΟΣΕ Α.Ε κ. Χρήστος Βίνης αναφέρθηκε στα 24 χρόνια αδιάλειπτης παρουσίας της ΕΡΓΟΣΕ Α.Ε και στα έργα που προγραμματίζονται.\nΟ Διευθύνων Σύμβουλος & Αντιπρόεδρος Δ.Σ. της Αττικό Μετρό κ. Νίκος Κουρέτας, αναφέρθηκε στη συμβολή του Μετρό στην αναβάθμιση της ποιότητας ζωής των πολιτών της Αθήνας και στο θετικό περιβαλλοντικό αποτύπωμα του έργου\nΟ Διευθύνων Σύμβουλος της ΕΥΔΑΠ κ. Χάρης Σαχίνης τόνισε ότι στόχος της εταιρείας είναι να πενταπλασιαστούν οι επενδύσεις.\nΠΕΔΜΕΔΕ για Χατζηδάκη: οι εργολάβοι, όχι οι πολυεθνικές, ξέρουν από κατάρτιση εργαζομένων!\nΚαραγιάννης: Οι ελληνικές κατασκευαστικές εταιρείες πρεσβευτές της χώρας στο νέο περιβάλλον υποδομών\nΒεστάγκερ: Η κατασκευή του Πάτρα-Πύργος θα συμβάλλει στην ανάπτυξη των σχετικών περιοχών\nΚαλύτερες επιδόσεις επιδιώκει ο κατασκευαστικός κλάδος παγκοσμίως\nΠαναγιωτόπουλος: Η ΑΚΤΩΡ επέστρεψε για να μείνει στις εξελίξεις του κατασκευαστικού κλάδου\nΕΛΣΤΑΤ: Αύξηση 16,2% στον δείκτη παραγωγής στις κατασκευές για το β’ τρίμηνο\nΟ κατασκευαστικός κλάδος έχασε το 60% του δυναμικού της σε 11 χρόνια\nΜετρό – Γραμμή 4: εντός Μαρτίου η σύμβαση, ξεκινούν οι μελέτες το καλοκαίρι, αρχές 2022 οι πρώτες εργασίες κατασκευής\nΕΛΣΤΑΤ:Μείωση 1% σημείωσε ο δείκτης παραγωγής στις κατασκευές το δ’ τρίμηνο πέρυσι


Σιγκούνας: «Αισιόδοξοι για το μέλλον» | SDNA\nΣιγκούνας: «Αισιόδοξοι για το μέλλον»\n3 Μαρτίου 2017, 17:17\nΟ Αλέξανδρος Σιγκούνας σημείωσε τον μεγάλο βαθμό δυσκολίας που παρουσιάζει η εκτός έδρας αναμέτρηση της Κύμης με το Ρέθυμνο (4/3, 17:00), αλλά δεν παρέλειψε να εκφράσει την αισιοδοξία του ενόψει της συνέχειας των υποχρεώσεων της ομάδας του.\nΟ Αλέξανδρος Σιγκούνας με αφορμή το παιχνίδι της 20ής αγωνιστικής της Stoiximan.gr Basket League ανανέωσε το blog που διατηρεί στην επίσημη ιστοσελίδα του ΕΣΑΚΕ:\n«Φαβορί δεν είμαστε αλλά έχουμε μεγάλο πάθος\nΦίλοι μου αυτή είναι η 6η φορά που «βρισκόμαστε» διαδικτυακά μέσω της «γωνιάς» που μας παραχωρεί ο ΕΣΑΚΕ στην ιστοσελίδα του. Το blog μου αυτής της εβδομάδας όμως έχει μια μεγάλη ιδιαιτερότητα, καθώς είναι το πρώτο μετά από νίκη, της ομάδας μου, του Γυμναστικού Συλλόγου Κύμης SEAJETS! Δεν σας κρύβω ότι μου ήταν πολύ δύσκολο κάθε εβδομάδα να γράφω για ματς στα οποία δεν εμφανιστήκαμε όπως έπρεπε και φύγαμε από το γήπεδο ηττημένοι. Τώρα, μετά την πολύ σημαντική μας νίκη επί της Δόξας Λευκάδας, μπορώ να πω ότι επικοινωνώ μαζί σας με σαφώς καλύτερη διάθεση.\nΤην προηγούμενη εβδομάδα σας είχα πει ότι έχουμε μπροστά μας 8 «τελικούς». Στον πρώτο λοιπόν από αυτούς παρουσιαστήκαμε συγκεντρωμένοι και αποφασισμένοι, με αποτέλεσμα να πάρουμε την εντός έδρας νίκη με 97-65. Μπορεί η Δόξα Λευκάδας να είναι ουραγός στον βαθμολογικό πίνακα, αλλά το ματς του περασμένου Σαββάτου έκρυβε πολλούς κινδύνους. Ευτυχώς η δουλειά που κάνουμε στις προπονήσεις απέδωσε καρπούς, οι νέοι μας παίκτες έδειξαν να προσαρμόζονται σιγά σιγά σε αυτά που ζητάει η ομάδα και με την βοήθεια των φιλάθλων μας φτάσαμε στην επικράτηση.\nΠλέον όμως εμείς σε κάθε ματς, όπου και αν διεξάγεται, οφείλουμε να ψάχνουμε την νίκη και να παλεύουμε με όλες μας τις δυνάμεις για να την πετύχουμε. Δεν είμαστε φαβορί σε αυτό το παιχνίδι, αλλά έχουμε μεγάλο πάθος και μεγάλη θέληση για να τα καταφέρουμε!\nΠριν σας αφήσω θέλω να κάνω μια σύντομη αναφορά σε μια επίσκεψη που πραγματοποιήσαμε στο 1ο Γυμνάσιο Χαλκίδας . Την Τετάρτη που πέρασε λοιπόν, μαζί με τους συμπαίκτες μου Παναγιώτη Κατράνα, Βαγγέλη Τζόλο και τον γυμναστή μας Δημήτρη Πασπαλά, εκπροσωπήσαμε την ομάδα μας στις εγκαταστάσεις του 1ου Γυμνασίου Χαλκίδας. Είχαμε την ευκαιρία να συζητήσουμε με τα παιδιά και να απαντήσουμε στις ερωτήσεις τους σχετικά με την Κύμη SEAJETS, το πρωτάθλημα της Basket League και γενικά τον επαγγελματικό αθλητισμό.\nΘέλω να πω ότι η πρόσκληση από τους καθηγητές ήταν μεγάλη τιμή για εμάς, ενώ η πολύ θερμή υποδοχή που μας επιφύλαξαν οι μαθητές μας χαροποίησε ιδιαιτέρως. Είναι πολύ ωραίο συναίσθημα να βλέπεις ότι μπορείς να δώσεις χαρά στα παιδιά αφιερώνοντας τους απλά λίγο χρόνο, ενώ θεωρώ ότι θα είναι πολύ σημαντικό αν καταφέραμε με αυτά που τους είπαμε να τους φέρουμε λίγο πιο κοντά στον αθλητισμό!».


Όλοι οι βουλευτές του ΠΑΣΟΚ που φλερτάρουν με την Τ.Α. - Aftodioikisi.gr\nΌλοι οι βουλευτές του ΠΑΣΟΚ που φλερτάρουν με την Τ.Α.\n18 Αυγούστου 2013 - 09:54\nΟι αυτοδιοικητικές εκλογές προσελκύουν το ενδιαφέρον όλο και περισσότερων βουλευτών-στελεχών του ΠΑΣΟΚ που ανησυχούν για την πορεία του κόμματός τους στις προσεχείς εθνικές εκλογές, επομένως και για το πολιτικό τους μέλλον. Διέξοδο στους Δήμους και τις Περιφέρειες αναζητούν επίσης πρώην υπουργοί του ΠΑΣΟΚ, όπως επίσης ανεξάρτητοι βουλευτές που προέρχονται από το ΠΑΣΟΚ και θέλουν να διατηρήσουν τις αποστάσεις τους. Η επιλογή των υποψηφιοτήτων θα είναι μία σύνθετη άσκηση για τη Χαριλάου Τρικούπη, δεδομένης της κατάρρευσης των ποσοστών του ΠΑΣΟΚ από τις εκλογές του 2009 μέχρι αυτές του 2012.\nΣτη Θεσσαλονίκη ακούγεται ότι ο Σπύρος Βούγιας θα έβλεπε θετικά την εμπλοκή του στην αυτοδιοίκηση, ενώ από κάποιες πλευρές δεν αποκλείεται να έχει ανάλογο ενδιαφέρον και η Ευα Καϊλή. Η ενεργοποίηση του ευρωβουλευτή Κρίτωνα Αρσένη (έφυγε από το ΠΑΣΟΚ) εναντίον της ιδιωτικοποίησης της ΕΥΑΘ ερμηνεύθηκε από τοπικούς παράγοντες και ως προετοιμασία εδάφους για ενδεχόμενη δική του υποψηφιότητα. Ο πρώην υπουργός του ΠΑΣΟΚ Χάρης Καστανίδης, άλλωστε, που βρίσκεται σήμερα σε μεγάλη απόσταση από τον Ευ. Βενιζέλο, φέρεται αποφασισμένος να διεκδικήσει την Περιφέρεια Κεντρικής Μακεδονίας, ίσως -κατά κάποιες εκτιμήσεις- με την υποστήριξη του ΣΥΡΙΖΑ. Προς την ίδια Περιφέρεια κοιτάζει και ο ανεξάρτητος βουλευτής Μάρκος Μπόλαρης.\nΣύμφωνα με πληροφορίες, η βουλευτής Πέλλας ΠΑΣΟΚ Θεοδώρα Τζάκρη φλερτάρει με την ιδέα διεκδίκησης του Δήμου Εδεσσας ενώ ακόμη και το αντάρτικο του Πάρι Κουκουλόπουλου – ο οποίος καταψήφισε τη διάταξη για τη δημοτική αστυνομία- θεωρήθηκε από συντρόφους του ότι αντανακλά το ενδιαφέρον του να επιστρέψει σε ένα κεντρικό ρόλο στην τοπική αυτοδιοίκηση ως περιφερειάρχης Δυτικής Μακεδονίας. Εξάλλου ανήκει στα έμπειρα αυτοδιοικητικά στελέχη καθώς έχει διατελέσει στο παρελθόν πέντε φορές δήμαρχος Κοζάνης.\nΣτα πρόσφατα σενάρια προστέθηκε το όνομα του βουλευτή ΠΑΣΟΚ Γιάννη Δριβελέγκα, ότι σκέφτεται να διεκδικήσει δήμο στην Χαλκιδική, κατά προτίμηση στο πρώτο πόδι όπου συγκεντρώνει τη μεγαλύτερη εκλογική του δύναμη. Ο πρώην βουλευτής και κυβερνητικό στέλεχος Γιώργος Πεταλωτής φέρεται να σκέφτεται σοβαρό την υποψηφιότητά του για το δήμο Κομοτηνής, ενώ για την περιφέρεια Κρήτης ακούγεται ότι ενδιαφέρεται ο ευρωβουλευτής του ΠΑΣΟΚ Σπύρος Δανέλλης.\nTagsΒΟΥΛΕΥΤΕΣ ΠΑΣΟΚΔΗΜΟΤΙΚΕΣ ΕΚΛΟΓΕΣΤΟΠΙΚΗ ΑΥΤΟΔΙΟΙΚΗΣΗ\nΠΟΛΙΤΙΚΗ, ΔΗΜΟΤΙΚΕΣ ΕΚΛΟΓΕΣ, ΤΟΠΙΚΗ ΑΥΤΟΔΙΟΙΚΗΣΗ, ΒΟΥΛΕΥΤΕΣ ΠΑΣΟΚ


Λάμπης Λιβιεράτος: Η συγκινητική εξομολόγηση για την είσοδό του σε ψυχιατρείο\nΑρχική > Celebrities > Gossip > Λάμπης Λιβιεράτος: Η συγκινητική εξομολόγηση για την είσοδό του σε ψυχιατρείο – «Μπήκα για να προστατευτώ»\nΛάμπης Λιβιεράτος: Η συγκινητική εξομολόγηση για την είσοδό του σε ψυχιατρείο – «Μπήκα για να προστατευτώ»\nΣε μία συγκινητική κατάθεση ψυχής προχώρησε ο Λάμπης Λιβιεράτος, αναφερόμενος στη μάχη με την κατάθλιψη που είχε δώσει στο παρελθόν και στη νοσηλεία του σε ψυχιατρική κλινική. Ο τραγουδιστής βρέθηκε καλεσμένος στο Dot και μεταξύ άλλων, εξήγησε πως θέλει να υπάρχει η αναζήτηση για τη νοσηλεία του στο ψυχιατρείο στην Google προκειμένου να μπορεί να το αποκωδικοποιήσει, να το ερμηνεύσει και να το εξηγήσει στους ανθρώπους που τον ενδιαφέρουν.\nΣχετικά άρθρα: Συγκινεί η Μαρίνα Τσιντικίδου: Η πολύχρονη μάχη με την κατάθλιψη και οι απανωτές απώλειες που τη σημάδεψαν\nΣτη συνέχεια εξήγησε πως πέρασε μια πολύ δύσκολη περίοδο, τόσο επαγγελματικά, όσο και προσωπικά μετά τον χαμό του αδερφού του. «Μπήκα εκεί, ηρέμησα, πήρα και τα φάρμακα που χρειαζόταν για να ηρεμήσω… επειδή είχα δυο μικρά παιδιά ένιωθα ότι πρέπει να συνεχίσω τη ζωή μου».\n«Κάποιοι, βέβαια, κυνηγάνε τη δημοσιότητα και πρέπει να βγάλουν μια είδηση, τους είπα να την βγάλουν αλλά να μου δώσουν απλά την ευκαιρία να μιλήσω για αυτό. Να μην το βγάλουν όπως να ‘ναι. Γέμισε το google, πατάς και βλέπεις «Λιβιεράτος ψυχιατρείο». Πρώτο από όλα. Γράφτηκαν πολλά και ο αλγόριθμος της Google, ο καημένος, τι θα βγάλει… Δεν σκέφτεται… Εγώ, όμως, θέλω να υπάρχει αυτό εκεί γιατί μπορώ να το ερμηνεύσω, να το αποκωδικοποιήσω, να το δουν οι άνθρωποι που θέλω να το δουν και με ενδιαφέρουν», ανέφερε σε άλλο σημείο ο Λάμπης Λιβιεράτος.\nΣχετικά άρθρα: 10+1 διάσημες που «πάλεψαν» με την κατάθλιψη\n«Δε με ένοιαζε καθόλου τι θα πει ο κόσμος»\nΣτη συνέχεια ο τραγουδιστής αναφέρθηκε σε ένα περιστατικό που έλαβε χώρα στο καρναβάλι της Κύπρου, όπου κάποιος είχε ντυθεί τρελός και είχε γράψει το όνομα Λιβιεράτος.\n«Δεν πειράζει και να το θεωρούν κάποιοι αστείο, είναι δικό τους θέμα. Εμένα αυτό που με νοιάζει είναι τα παιδιά μου να καταλάβουν ότι η κοινωνία είναι έτσι δυστυχώς. Κάποια στιγμή αν είσαι γνωστός και περάσεις δύσκολα, μπορεί αλλιώς να ερμηνευτεί. Όταν πήγα στο ψυχιατρείο μπήκα για να προστατευτώ, ένιωθα ότι όλο αυτό που συμβαίνει έξω, δε μπορούσα να το αντιμετωπίσω. Μπήκα εκεί ηρέμησα, πήρα και τα φάρμακα που έπρεπε, έκανα και τις συζητήσεις που έπρεπε. Ήταν πολλά πράγματα μαζεμένα» εξήγησε.\nΚαι συμπλήρωσε: «Δε με ένοιαζε καθόλου τι θα πει ο κόσμος, φυσικά και ανησυχούσα για τα παιδιά μου. Σημασία έχει να μας νοιάζει τι θα πουν οι άνθρωποι που τους έχουμε μέσα μας μετρήσει».\nΔείτε στο παρακάτω βίντεο τη συνέντευξη του Λάμπη Λιβιεράτου:\nΣοκάρει η Καίτη Ντάλη: Με σάπισαν στο ξύλο, μου πήραν τα χρήματα μιας ολόκληρης ζωής\nΝτόρα Μπακογιάννη: Η συγκινητική ανάρτηση για τη μητέρα της και η οικογενειακή φωτογραφία από το μακρινό ‘69\nΕίναι η Δέσποινα Μοιραράκη… 41 ετών; Η ίδια δίνει την απάντηση και την πραγματική της ηλικία\nΗ Δέσποινα Βανδή για καφέ στο σπίτι της Άννας Βίσση – Οι φωτογραφίες και το αινιγματικό μήνυμα


Δύο επιπλέον εβδομάδες μάθημα στο Λύκειο από φέτος. Δείτε πού και γιατί - tsolias.net - Τελευταίες ειδήσεις - viral news\nHome / e-didaskalia / Greek Viral News / Δύο επιπλέον εβδομάδες μάθημα στο Λύκειο από φέτος. Δείτε πού και γιατί\nΔύο επιπλέον εβδομάδες μάθημα στο Λύκειο από φέτος. Δείτε πού και γιατί\nΗ περικοπή των εξεταζόμενων μαθημάτων στις απολυτήριες εξετάσεις θα αυξήσει τις διδακτικές ώρες και θα παρατείνει τη σχολική χρονιά σε όλο το Λύκειο, καθώς πλέον υπολογίζεται να ολοκληρώνονται τα μαθήματα στα τέλη Μαΐου. Ενδεικτικά, πέρσι η λήξη της σχολικής χρονιάς έγινε στις 9 Μαΐου, ενώ φέτος, εφόσον ισχύσει αυτή η αλλαγή, θα μεταφερθεί στα τέλη του μήνα. Ο περιορισμός των απολυτήριων εξετάσεων, αν και θα εφαρμοστεί μόνο σε μία τάξη, θα προσθέσει δύο επιπλέον εβδομάδες διδακτικών ωρών και στις τρεις τάξεις του Λυκείου.\nΣύμφωνα με αυτόν το σχεδιασμό, η διενέργεια των Πανελλαδικών εξετάσεων θα παραμείνει στο ίδιο χρονοδιάγραμμα με πέρσι, δηλαδή στις αρχές Ιουνίου.\nΣτις απολυτήριες εξετάσεις ( Γ Λυκείου) οι μαθητές/τριες εξετάζονται στα εξής μαθήματα:


Δράσεις ενάντια στις ανατιμήσεις στο ρεύμα | Το site του Ρουβίκωνα\n26 Μ, 2022\nΤο να ζεις στον καπιταλισμό σημαίνει, ανάμεσα στα άλλα, ότι ακόμα και τα πιο βασικά αγαθά, ένα εκ των οποίων είναι το ρεύμα, εξαρτώνται από τους νόμους προσφοράς και ζήτησης. Εξαρτώνται από γεωπολιτικούς παράγοντες όπως εξαρτώνται και από στρατηγικές επιλογές του κεφαλαίου και των κρατών. Δε θα είχαν νόημα οι παρεμβάσεις μας στην ελληνική ΔΕΗ, στην ΡΑΕ ή σε ιδιωτικούς παρόχους αν το πρόβλημα της αύξησης των τιμών στο ρεύμα εξαρτώνταν αποκλειστικά από τέτοιους παράγοντες. Δε μπορεί να κάνει τίποτα η ΔΕΗ για τον ανταγωνισμό ΗΠΑ-Ρωσίας με άξονα την ενέργεια. Δε φταίει η ΡΑΕ για το νέο φαγοπότι του καπιταλισμού με την πράσινη μετάβαση, ούτε ιδιωτικές εταιρείες στα νότια Βαλκάνια επηρεάζουν τις διεθνείς τιμές του φυσικού αερίου.\nΑλλά δεν είναι μόνο αυτές οι αιτίες που μέσα στο ψύχος των ημερών ο φτωχός κόσμος θα πρέπει να προσπαθήσει να τα βγάλει πέρα με κλειστές σόμπες θέρμανσης γιατί δε θα έχει να πληρώσει το λογαριασμό της ΔΕΗ τον άλλον μήνα. Υπάρχουν πολλές περισσότερες αιτίες που τις όποιες «κακές διεθνείς συνθήκες» τις πολλαπλασιάζουν, ώστε τελικά αυτές οι διεθνείς συνθήκες να παίζουν τον μικρότερο ρόλο στην τεράστια αύξηση κόστους του ρεύματος και του φυσικού αερίου που καλούμαστε να πληρώσουμε. Αιτίες για τις οποίες ευθύνεται η ΔΕΗ, η ΡΑΕ, οι ιδιώτες πάροχοι και επενδυτές, το ελληνικό κράτος.\nΤο πιο απλό μέτρο ευθύνης ήταν ότι σε ένα σκηνικό που η αύξηση των τιμών ήταν από καιρό αναμενόμενη, το ελληνικό κράτος δεν πήρε κανένα προληπτικό μέτρο για να εξασφαλιστούν φθηνότερα τιμολόγια. Δε μπήκε καν στον κόπο να ασχοληθεί. Η πλέμπα θα πληρώσει και την πράσινη μετάβαση και τον τετραπλασιασμό της τιμής του αερίου, «κι ας ελπίσουμε να μην είναι βαρύς ο χειμώνας». Διάφορα κράτη, ακόμα και Βαλκανικά, που μάλλον δεν έχουν τόσο βέβαιη την υποτακτικότητα των υπηκόων τους, έχουν εξασφαλίσει έως και 30% χαμηλότερες τιμές στο αέριο.\nΑλλά το κυρίως πιάτο έρχεται μετά και αφορά όλο το σύμπλεγμα κράτους και εταιρειών σε ένα ιδιωτικοποιημένο πεδίο αγοράς ενέργειας. Θυμόμαστε την πολιτική προπαγάνδα για τα προνόμια της εργατικής αριστοκρατίας και για το κόστος της ΔΕΗ στον προϋπολογισμό. Ε, λοιπόν αυτά τα ποσά ήταν πολύ μικρά σε σχέση με το χρήμα που διακινείται σήμερα ανάμεσα στους ιδιωτικούς πάροχους ενέργειας, για να μην αναφερθούμε και στο όργιο που έχει στηθεί με τις ανεμογεννήτριες, την απολιγνιτοποίηση και τον «επενδυτικό οργασμό» στη φούσκα της πράσινης ενέργειας.\nΠρόκειται για ένα όργιο κερδοσκοπίας που μας έχει εγκλωβίσει σε μια συνθήκη απειλής για στοιχειώδεις όρους επιβίωσής μας στην καθημερινότητα.\nΚαι ο υποτιθέμενος ανταγωνισμός που θα έριχνε μαγικά τις τιμές τελικά τις εκτοξεύει. Πριν λίγες μέρες η ΔΕΗ αύξησε 80% το σταθερό της τιμολόγιο μόνο και μόνο για να μη χάνουν πελάτες οι ιδιώτες πάροχοι ανταγωνιστές της.\nΝα κατανοήσουμε ότι το ποσό που βλέπουμε στους λογαριασμούς ρεύματος και αερίου περιέχει πολλά περισσότερα από το ρεύμα. Περιέχει τις κερδοφορίες εκατοντάδων εκατομμυρίων των ΕΛ.ΠΕ. και της ΔΕΗ για το 2021, περιλαμβάνει μισθούς 80.000 ευρώ το μήνα σε μεγαλοστελέχη και golden boys, περιλαμβάνει επενδύσεις δισεκατομμυρίων που πέφτουν στην αγορά της φούσκας της πράσινης ενέργειας.\nΚαι να μην ξεχνάμε σε τι συνθήκες ζούμε.\nΖούμε σε πανδημία με καθημερινούς νεκρούς επιπέδου εθνικού πολέμου, χωρίς δουλειές, με εφιαλτικά ενοίκια, με έκτακτα ιατρικά κόστη, με καθημερινή ανασφάλεια και με μια ακρίβεια που πατάει πάνω στην αύξηση των τιμών της ενέργειας και την μετακυλήει από τις επιχειρήσεις στις τιμές των προϊόντων.\nΜας ρίχνουν από παντού…\nΓι’ αυτό κάθε φορά που ο κόσμος σε ένα σπίτι σκέφτεται να ανοίξει θερμοσίφωνα, κάθε φορά που κλείνει τη σόμπα και προτιμά ηλεκτρική κουβέρτα γιατί καίει λιγότερο, κάθε φορά που χάνει τον ύπνο του γιατί μαζεύτηκαν 3-4 απλήρωτοι λογαριασμοί ρεύματος κι όπου να ‘ναι θα το κόψουν, καλό είναι να θυμάται ποιος και τι φταίει.\nΚαι επειδή το τι θα γίνει στο κοντινό μέλλον είναι προφανές, εμείς προειδοποιούμε.\nΕίναι δεδομένο ότι εκατοντάδες χιλιάδες σπίτια δε θα μπορέσουν να καλύψουν το κόστος της ηλεκτροδότησης. Σε λίγους μήνες από τώρα για πολύ κόσμο θα έχει συσσωρευτεί ένα χρέος αδύνατο να πληρωθεί. Κράτος, ΔΕΗ, ΔΕΔΔΗΕ, Πάροχοι, ρυθμιστικές αρχές ενέργειας, εξαρτημένες και ανεξάρτητες αρχές, ιδιωτικά συνεργεία διακοπών, όλοι αυτοί, μαζί και χώρια θα πρέπει να απαντήσουν ένα ερώτημα: θα κόψουν ή όχι το ρεύμα σε όσους δεν έχουν να πληρώσουν;\nΣτους εκατοντάδες χιλιάδες που δε θα έχουν να πληρώσουν.\nΤο να το κόψουν είναι η λάθος απάντηση…\nΚι αυτό είναι ένα από τα μηνύματα που εκπέμπουν οι τελευταίες παρεμβάσεις μας\nΣτη διοίκηση ΔΕΗ στη Χαλκοκονδύλη\nΣτη διοίκηση της Ρυθμιστικής Αρχής Ενέργειας στην Πειραιώς\nΣτα γραφεία της Nrg, ιδιωτικού παρόχου ενέργειας στο Μαρούσι\nΑπαιτούμε κατ’ ελάχιστον και άμεσα φτηνό ρεύμα για όλη την κοινωνική βάση που να μπορεί να καλύψει χωρίς εκπτώσεις τα αυτονόητα μια αξιοπρεπούς επιβίωσης. Είναι μια πολύ πρακτική και ξεκάθαρη απαίτηση. Κράτος και αφεντικά, ας κόψουν ένα ποσοστό από τα κέρδη τους, ας δυσαρεστήσουν και μερικούς φίλους τους. Αλλιώς ας πάρουν το ρίσκο να αντιμετωπίσουν οργή. Δεν διατηρείται εύκολα η υποτακτικότητα χωρίς φως και θέρμανση…\nPreviousΣυγκέντρωση στο Κωνσταντοπούλειο Γ.Ν. Νέας Ιωνίας (πρώην Αγία Όλγα)


Η Διαδικτυακή Εκπαίδευση είναι ανάμεσά μας κι έχει έρθει για να μείνει | Cityportal.gr\nΗ Διαδικτυακή Εκπαίδευση είναι ανάμεσά μας κι έχει έρθει για να μείνει\nαπό Cityportal Team S 07/09/2020 - 15:03\nΕκτός από τις λέξεις λοιμωξιολόγος, κρούσμα, εκθετική αύξηση, συνωστισμός και κοινωνική απόσταση που εντάχθηκαν στο λεξιλόγιο μας από το Μάρτιο του 2020, ήρθε και η φράση διαδικτυακή εκπαίδευση η οποία και βρίσκεται πια στα στόματα όλων. Οι υπέρμαχοι πολλοί, αυτοί που αντιδρούν επίσης πολλοί, όπως πάντα άλλωστε σε καθετί νέο που μας «ξεβολεύει» κάπως από αυτό που τόσο χρόνια γνωρίζουμε.\nΗ διαδικτυακή εκπαίδευση για κάποιους όμως δεν είναι και τόσο νέο όσο φανταζόμαστε.\nΕπίσης δεν είναι κάτι που ξεκίνησε εντός λίγο ημερών λόγω ανάγκης αλλά αντιθέτως κάτι που χτίστηκε μετά από σκέψη, σπουδή, training, λάθη και διορθώσεις και τέλος εμπειρία και επιτυχία. Μιλήσαμε με τους ειδικούς της διαδικτυακής εκπαίδευσης κο Παύλο Ξύνα και κο Κώστα Κοτελίδα που διευθύνουν το Έτσι Μαθαίνω, ένα από τα μεγαλύτερα διαδικτυακά Φροντιστήρια της χώρας που λειτουργεί από το 2012. Οι διευθυντές του Έτσι Μαθαίνω μας ενημερώνουν πως τα τελευταία χρόνια έχουν εκπαιδευτεί στα διαδικτυακά τους σεμινάρια πάνω από 2000 εκπαιδευτικοί στην online διδασκαλία, ενώ πάνω από 1000 μαθητές πέρασαν από τις διαδικτυακές τους αίθουσες κάνοντας μαθήματα δημοτικού, γυμνασίου, λυκείου, προετοιμασίας πανελληνίων αλλά και ξένων γλωσσών.\nΠόσο ίδιο και ίσο μπορεί να είναι το online μάθημα με το διαδικτυακό;\nΣύμφωνα με τον υπεύθυνο σπουδών του Έτσι Μαθαίνω «αν το διαδικτυακό μάθημα γίνει σωστά, χωρίς βιασύνες και προχειρότητες δεν έχει να ζηλέψει σε τίποτα το παραδοσιακό μάθημα σε μία φροντιστηριακή ή σχολική τάξη. Σε κάποιες περιπτώσεις, μάλιστα, και για κάποιους μαθητές μπορεί να είναι και καλύτερο και να βοηθήσει να αναδειχτούν μαθητές που ίσως αδικούνται στο συμβατικό σύστημα εκπαίδευσης».\nΤι μπορεί να σημαίνει αυτό το «σωστά» όμως για μία διαδικτυακή αίθουσα;\nΦανταστείτε ένα παιδάκι που μπαίνει την πρώτη του μέρα στο σχολείο σε μία τάξη όπου μόνο ακούει τη φωνή του δασκάλου χωρίς να τον βλέπει και έχει συμμαθητές «φαντάσματα». Αυτή είναι η πραγματική δυστοπία και όχι η διαδικτυακή εκπαίδευση που πιστέψτε με έχει μία ιδιαίτερη οικειότητα και δημιουργεί δεσμούς που ακολουθούν τους μαθητές μας όλη τους τη ζωή. H ανησυχία για τις κάμερες για παράδειγμα που προέρχεται από την πιθανή άγνοια των γονιών για το καινούριο, είναι λογική. Δεν μπορεί όμως να υπάρξει διαδικτυακό μάθημα με κλειστές κάμερες. Πώς μπορούμε να συζητάμε και να ψάχνουμε την εξίσωση της διαδικτυακής με την παραδοσιακή τάξη όταν αφαιρούμε από την πρώτη ένα από τα βασικότερα στοιχεία που κάνουν ένα μάθημα πετυχημένο; Και το βασικό στοιχείο αυτό είναι η επαφή, η σύνδεση του δασκάλου με την τάξη του.\nΤι πρέπει να ξέρει ένας γονιός που ενδιαφέρεται για την online εκπαίδευση;\nΤο πρώτο πράγμα που οφείλει να γνωρίζει κάποιος είναι πως η διαδικτυακή εκπαίδευση δεν είναι μάθημα μέσω τηλεφώνου. Είναι μία διαδικασία που απαιτεί μεγάλη προετοιμασία από την πλευρά του εκπαιδευτικού με στόχο να χρησιμοποιηθούν όλα τα πλεονεκτήματα που μας χαρίζει η τεχνολογία, τα οποία σε ένα κλάδο όπως αυτός της εκπαίδευσης είναι αμέτρητα. Επίσης ένας γονιός πρέπει να εμπιστευτεί τον εκπαιδευτικό ή το Φροντιστήριο που θα έχει τα σωστά «όπλα» για αυτή τη μάχη. Δε νοείται online μάθημα με αργή σύνδεση από την πλευρά του εκπαιδευτικού ή μέσω tablet ή τηλεφώνου ακριβώς όπως δε νοείται σχολική αίθουσα χωρίς πίνακα, ενώ και ο διαδραστικός online πίνακας είναι από τα σημαντικότερα «ατού» .\nΤο Έτσι Μαθαίνω είναι έτοιμο και φέτος να υποδεχτεί στις αίθουσές του μαθητές που θα εμπιστευτούν την εμπειρία και την τεχνογνωσία των εκπαιδευτικών του. Η ομάδα των τελευταίων δε, είναι εξοπλισμένη με όλα τα must της διαδικτυακής διδασκαλίας, αλλά είναι κυρίως εξοπλισμένη με την αγάπη αλλά και την πίστη τους στην διαδικτυακή εκπαίδευση.\nΚαι όπως μας επισημαίνει ο κο Κοτελίδας, η διαδικτυακή εκπαίδευση δε σταματά όταν τελειώσει το μάθημα. Η online κοινότητα που έχουν δημιουργήσει διοργάνωνε συνέχεια ημέρες παιχνιδιών και γιορτές online κατά τη διάρκεια της καραντίνας ώστε να έρχονται τα «παιδιά τους» όπως τα αποκαλούν σε επαφή μεταξύ τους αλλά και με τους καθηγητές τους σε ένα πιο χαλαρό κλίμα παιχνιδιού.\nΗ όλη προσπάθεια αυτή μοιάζει σα να έχει διατηρήσει όλα τα θετικά της παραδοσιακής σχολικής ζωής και μάθησης και τα έχει εντάξει σε ένα σύγχρονο τεχνολογικό περιβάλλον φτιαγμένο για μαθητές όλων των ταχυτήτων!


Μέτα από κάθε αναμπουμπούλα έρχονται συνήθως καλά πράγματα. Τα άσχημα είθισται να συμβαίνουν πριν και κατά τη διάρκεια της σύγχυσης. Όποιος το μάθει αυτό έγκαιρα, μπορεί και να προετοιμάζει το μέλλον του.\nΣε αυτή την αναμπουμπούλα (λέξη αβέβαιης ετυμολογίας), κατάφερα να δραπετεύσω! Και μάλιστα, τους έπεισα να με αποφυλακίσουν πληρώνοντάς μου εγγύηση!\nΣε λίγες μέρες θα αποχαιρετίσω για πάντα, αυτό που συνήθιζα να αποκαλώ ως "το κλουβί μου". Θα αποχαιρετίσω τους τοίχους του που είναι βαμμένοι σε χρώμα σκονισμένου πτι-μπερ και την πράσινη βουρκωμένη και ρυπαρή μοκέτα του. Θα χαμογελάσω με εκείνο το χολυγουντιανό μου τρόπο στα τσακισμένα γκρινιάρικα πρόσωπά τους, και με τη χάρη της νεράιδας του ουράνιου τόξου, θα βουτήξω θεαματικά μέσα σε μια πισίνα γεμάτη marshmallows!\nΟ δρόμος με τη ροζ καραμέλα ανοίγεται μπροστά μου. Το αστείο είναι πώς σε αυτές τις περιπτώσεις η αλλαγή της συνήθειας, όσο συνειδητή κι αν είναι, σου αφήνει μια εντύπωση σα να μη θυμάσαι αν έχεις αφήσει ανοιχτό το θερμοσίφωνο! Όσο πιο γρήγορα βεβαιωθείς ότι διέκοψες την παροχή ρεύματος στο κτίριο, τόσο πιο γρήγορα θα δρέψεις candy canes από τα σοκολατένια δέντρα!\nΠροσοχή στο sugar rush! :)\nΞΕΡΑΣΕ Η Littlewind at 4:19 μ.μ.


Μια έρευνα για τη Ρόδο που... δεν ικανοποίησε | Protagon.gr\nΒόλτες στην αγορά της παλιάς πόλης και ηλιοθεραπεία στις παραλίες της Ρόδου: |\nΤα αποτελέσματα για την εικόνα και το προφίλ των τουριστών στο νησί προβλημάτισαν. Χρήζει βελτίωσης η έρευνα, οι ερωτώμενοι ή το προϊόν; Το Protagon παρακολούθησε την παρουσίασή της στο Επιμελητήριο Δωδεκανήσου\nΧριστίνα Πουτέτση 26 Φεβρουαρίου 2018, 20:09\nΒόλτες στην αγορά της παλιάς πόλης και ηλιοθεραπεία στις παραλίες της Ρόδου:\nΣτην αίθουσα εκδηλώσεων του Επιμελητηρίου Δωδεκανήσου επικρατούσε προβληματισμός. Το πολυπληθές ακροατήριο ήταν σιωπηλό. Παρόντες πολλοί, ανάμεσά τους βουλευτές, η αντιπεριφερειάρχης Τουρισμού, ο δήμαρχος, αντιδήμαρχοι, ο προϊστάμενος της Περιφερειακής Υπηρεσίας Τουρισμού Δωδεκανήσου, ο αντιπρόεδρος και ο ταμίας της Ενωσης Ξενοδόχων Ρόδου, καθηγητές της ΑΣΤΕΡ, ο πρόεδρος των εστιατόρων, εκπρόσωποι τοπικών φορέων και παραγωγικών τάξεων, σπουδαστές τουριστικών σχολών.\nΌλοι ήταν εκεί για να ακούσουν τα αποτελέσματα της έρευνας ποιότητας που εκπόνησε ο Σύλλογος Διευθυντών Ξενοδοχείων Ρόδου, για τις παρεχόμενες υπηρεσίες στον τουρισμό του νησιού, σε συνεργασία με το American College of Thessaloniki (ACT), μέλος του Κολεγίου Aνατόλια.\nΤα αποτελέσματα ήταν διαφωτιστικά, αν και δεν ξάφνιασαν στην πλειονότητά τους. Αποτύπωσαν και ως στατιστικές ενδείξεις, χαρακτηριστικά που λίγο έως πολύ ήταν γνωστά από καιρό. «Όλα τα προβλήματα, να μην κρυβόμαστε, τα βλέπουμε, αλλά τώρα τα βλέπουμε και από επιστημονική άποψη», είπε ο δήμαρχος Ρόδου Φώτης Χατζηδιάκος. Ο ίδιος, απολογητικός για κάποια ευρήματα, τόνισε ότι το 2016 και το 2017, για οκτώ και επτά μήνες αντίστοιχα, «δεν μπορέσαμε να δημοπρατήσουμε ούτε ένα έργο, εξαιτίας μιας νομοθεσίας». Και σημειώνοντας ότι αυτή την πρωτοβουλία «θα έπρεπε να την είχε πάρει ο Δήμος, θεσμικοί φορείς, κλπ.», πρόσθεσε ότι στους στόχους του 2018 και του 2019 «θα συμπεριληφθούν αυτά που θα προκύψουν από την έρευνα».\nΛίγο αργότερα θα ακούγαμε για ελλείψεις στην καθαριότητα, στις συγκοινωνίες και θα διαπιστώναμε την περιορισμένη κατανάλωση από τους ξένους τουρίστες, οι οποίοι κατά κύριο λόγο επιλέγουν οργανωμένα πακέτα διακοπών. Απόρροια των υπηρεσιών; Του τουριστικού μοντέλου; Αφορμή για να αλλάξει κάτι.\n«Το εργαλείο που λέγεται «ποιότητα» είναι το καλύτερο στοιχείο που θα βοηθήσει τον προορισμό να ενισχύσει την ανταγωνιστικότητά του», υπογράμμισε η αντιπεριφερειάρχης Τουρισμού Μαριέττα Παπαβασιλείου. Η ίδια πρόσθεσε ότι και εφέτος «είναι μια σεζόν πολύ θετική, με αύξηση στην αρχή και στο τέλος της» και σημείωσε την ανάγκη «να αλλάξουμε την εικόνα που έχουν οι πελάτες για εμάς, για να φέρουμε έναν καλύτερο, πιο ποιοτικό τουρισμό».\nΤο 2017 το αεροδρόμιο της Ρόδου κατέγραψε 2,178 εκατ. διεθνείς αφίξεις. «Η ποσότητα αλλάζει την ποιότητα της αγνότητας», παρατήρησε ο επίτιμος πρόεδρος της Ένωσης Ξενοδόχων Ρόδου Βάσος Μηναΐδης. «Η ποιότητα είναι επιβεβλημένη πια. Αλλιώς θα μας αναγκάζουν να πουλάμε τα ξενοδοχεία πέντε αστέρων με τιμές τριών αστέρων».\nΗ ποιότητα «δημιουργεί ζήτηση. Η ζήτηση, την καλή τιμή. Η καλή τιμή την πιο μικρή διαφημιστική δαπάνη» είπε, παίρνοντας τον λόγο, ο πρόεδρος του Συλλόγου Διευθυντών Ξενοδοχείων Ρόδου Γιώργος Ματσίγκος. Κάνοντας μια πρώτη εκτίμηση για τη σεζόν, σημείωσε ότι «τα μηνύματα είναι θετικά με τις πωλήσεις να είναι στο 15% – 20%. Όμως θα πρέπει να μετράμε τα slots που επιβεβαιώθηκαν. Και εκεί η αύξηση είναι πάνω από 5%. Εμείς χρειαζόμαστε πάνω από 8% – 10% αύξηση στην εισερχόμενη κίνηση για να έχουν τα ξενοδοχεία την ίδια πληρότητα με πέρυσι. Αυτό γιατί έχουμε 6.000 καινούριες κλίνες επίσημα και άλλες 4.000 κλίνες ανεπίσημα», είπε, εννοώντας όσες μισθώνονται μέσω Airbnb. Και εστίασε στην ανάγκη να βελτιωθούν οι υποδομές, το αεροδρόμιο, η εξυπηρέτηση πελατών και αεροπλάνων.\nΟι προκρατήσεις λοιπόν δείχνουν αύξηση, όμως όπως σημείωσαν τουριστικοί παράγοντες του νησιού, την τελευταία εβδομάδα ο ρυθμός τους έχει μειωθεί, λόγω και της αύξησης της ζήτησης για Τουρκία. Οι ίδιοι συνδύασαν με αυτό την πρόσφατη ανακοίνωση του προγράμματος συνδιαφήμισης που κάνει και εφέτος ο Ελληνικός Οργανισμός Τουρισμού (ΕΟΤ) με την TUI, ύψους 1,8 εκατ. ευρώ.\nΗ έρευνα πραγματοποιήθηκε από τα μέσα Ιουλίου έως τα τέλη Οκτωβρίου του 2017, μια και η όλη διαδικασία οργανώθηκε για πρώτη φορά. Το δείγμα των ερωτηματολογίων ξεπέρασε τις 3.000 σε εθνικότητες κυρίως Βρετανών, Γερμανών και Ρώσων, αναλογικά περισσότερων απ’ ό,τι στο μείγμα τουριστών της Ρόδου. Συμμετείχαν 40 ξενοδοχεία του νησιού, καθώς και τα τρία μεγαλύτερα τουριστικά γραφεία. Τα ερωτηματολόγια συμπληρώθηκαν στο τουριστικό λεωφορείο που μετέφερε τους ξένους επισκέπτες στο αεροδρόμιο για την αναχώρησή τους.\nΑπό αριστερά, ο διευθυντής του Business School του ACT δρ Νικόλαος Χουρβουλιάδης, ο πρόεδρος του Συλλόγου Διευθυντών Ξενοδοχείων Ρόδου Γιώργος Ματσίγκος, ο πρόεδρος του Επιμελητηρίου Δωδεκανήσου Γιάννης Πάππους και ο υπεύθυνος Προγραμμάτων Τουρισμού του ACT Ανέστης Αναστασίου\nΤα συμπεράσματα που παρουσίασαν ο υπεύθυνος Προγραμμάτων Τουρισμού του ACT Ανέστης Αναστασίου και ο διευθυντής του Business School του ACT δρ Νικόλαος Χουρβουλιάδης, συνοψίζονται στα εξής: δύο στους τρεις έρχονται για πρώτη φορά στη Ρόδο (Γερμανοί 73%, Βρετανοί 69%, Ρώσοι 71%). Ένας στους τρεις, αντίστοιχα, είναι επαναλαμβανόμενος επισκέπτης.\nΗ μέση διαμονή κυμαίνεται στις 9,75 ημέρες. Περισσότερες ημέρες μένουν οι Ρώσοι (11,07). Γενικότερα οι τουρίστες μένουν λιγότερο τον Ιούλιο και τον Αύγουστο.\nΓια τη Ρόδο το 34% έμαθαν από το Ίντερνετ και 27% από Tour Operators. Κριτήριο επιλογής με 23% είναι οι παραλίες και οι φυσικές ομορφιές και 18% τα σχόλια στο Ίντερνετ. Στους Ρώσους πάλι, το πρώτο κριτήριο (34%) είναι οι Tour Operators. Στο δείγμα, 44% των τουριστών έμειναν σε all inclusive και 34% σε half board. Όσο εντείνεται η σεζόν το all inclusive αυξάνεται σε ποσοστό, ενώ οι Ρώσοι έχουν πιο έντονα την τάση.\nΤα πακέτα διακοπών άνω και κάτω των 1.000 ευρώ είναι μοιρασμένα σε Βρετανούς και Γερμανούς. Οι Ρώσοι παίρνουν πιο φθηνά (περισσότερα κάτω των 1.000 ευρώ), παρ’ ό,τι μένουν περισσότερες hμέρες.\nΑπό τα ευρήματα προκύπτει ότι η Ρόδος δεν κατάφερε να πιάσει υψηλότερες τιμές στην κορύφωση της σεζόν. Τον Ιούλιο του 2017 τα πακέτα άνω των 1.000 ευρώ ήταν 53%, ενώ τον Αύγουστο μειώθηκαν σε 48%. Μια ένδειξη που επιβεβαίωσε τα αυξημένα early bookings πέρυσι. Αντίστοιχα, τον Σεπτέμβριο και τον Οκτώβριο τα πακέτα διακοπών πάνω από 1.000 ευρώ ήταν 41% και 45%.\nΑποτυπώθηκε και το ότι οι τουρίστες δεν ξοδεύουν εκτός ξενοδοχείου. Πάνω από 70% των ερωτηθέντων δήλωσαν ότι σε μια δεκαήμερη διαμονή δαπάνησαν λιγότερα από 400 ευρώ συνολικά. Δηλαδή έως 40 ευρώ την ημέρα. Οι Γερμανοί ξόδεψαν τα λιγότερα, ενώ οι Ρώσοι τα περισσότερα, έχοντας ωστόσο επιλέξει φθηνότερα πακέτα. Ιδιαίτερη εντύπωση προκάλεσε ότι οι πελάτες all inclusive και half board ξόδεψαν τα ίδια ποσά.\nΣε ό,τι αφορά την ικανοποίηση, η βαθμολογία ήταν υψηλότερη για την εμπειρία εντός ξενοδοχείου, παρά εκτός.\nΟι παραλίες, η φύση, η ιστορία και ο πολιτισμός αποτελούν καθοριστικούς λόγους επιλογής. Το νησί όμως συγκέντρωσε τα χαμηλότερα σκορ. Στις παραλίες η εικόνα δεν είναι ικανοποιητική (βαθμολογία 7,44 στα 10), ενώ πιο χαμηλά είναι η συγκοινωνία (6,72) και η καθαριότητα (6,5).\nΑπό την άλλη, περίπου το ένα τρίτο των τουριστών δεν επισκέφθηκαν τη Μεσαιωνική πόλη (70% την επισκέφθηκαν), αλλά και τη νέα (73% πήγαν). Μεταξύ των εθνικοτήτων, οι Βρετανοί συγκεντρώνουν το υψηλότερο ποσοστό (31%) όσων δεν επισκέπτονται την παλιά πόλη. «Μένουν στο Faliraki island», σχολίασε κάποιος.\nΠαρ’ όλα αυτά οι τουρίστες δήλωσαν ότι οι προσδοκίες τους από τον προορισμό καλύφθηκαν (βαθμολογία 7,8) και θα τον συστήσουν. Πιο χαμηλά ακολουθεί η θετική απάντηση ότι ξανάρθουν.\nΣτις διάφορες παρατηρήσεις τους ξεχωρίζουν η επιθυμία για περισσότερες ελληνικές γεύσεις στα ξενοδοχεία, καλύτερο Wi-Fi, περισσότερες ξαπλώστρες και βελτίωση σε καθαριότητα, δημόσια συγκοινωνία και αεροδρόμιο.\nΤα συμπεράσματα της έρευνας ακούστηκαν με προσοχή. Ακολούθησαν τοποθετήσεις και διάλογος, εστιάζοντας αρχικά κυρίως στα διαδικαστικά της έρευνας. Συζητήθηκε η ακρίβειά της με τον προβληματισμό ότι ξεκίνησε σχεδόν από τα μέσα στη σεζόν. Αλλά και για την ανάγκη μεγαλύτερης συμμετοχής ξενοδοχείων και καταλυμάτων (ενοικιαζόμενα και Airbnb), ώστε να διευρυνθεί το δείγμα και να περιλαμβάνει ίσως και όσους ταξιδεύουν μεμονωμένα στη Ρόδο.\nΈγιναν και επισημάνσεις. Για την απουσία (και σήμερα) ιστότοπου του προορισμού, παρουσίας και φωνής στα σχόλια που γίνονται στις μηχανές αξιολόγησης, για το κλείσιμο του ΠΡΟΤΟΥΡ, για την κατάργηση του Δημοτικού Φόρου Δωδεκανήσου. Γι’ αυτόν διαφώνησαν ο αντιδήμαρχος Πολιτισμού και Μεσαιωνικής πόλης Τέρης Χατζηιωάννου και ο πρόεδρος του Επιμελητηρίου Δωδεκανήσου Γιάννης Πάππους. Ο τελευταίος υπογράμμισε ότι ήταν ένα «χαράτσι» που δεν αξιοποιήθηκε ποτέ αναπτυξιακά και ανακοίνωσε ότι το Επιμελητήριο Δωδεκανήσου έχει καταθέσει πλήρη φάκελο στον Αναπτυξιακό για δημιουργία Οργανισμού Διαχείρισης του Προορισμού (DMO), με προϋπολογισμό 4,3 εκατ. ευρώ.\nΑκούστηκε και γκρίνια για το πού οφείλονται αυτά τα αποτελέσματα. Ορισμένοι άσκησαν κριτική για την ασυνεννοησία των φορέων και μίλησαν για συνέργειες και συνεργασία. «Οι φορείς αυτονομούνται για να καρπωθεί ο καθένας το μερίδιό του», ακούστηκε. Υπάρχουν «πέντε διευθύνσεις τουρισμού» από αντίστοιχους φορείς, είπε ο προϊστάμενος της Περιφερειακής Υπηρεσίας Τουρισμού Δωδεκανήσου Αγαπητός Ξάνθης, τονίζοντας τη διάσπαση στη χάραξη τουριστικής πολιτικής στην περιοχή.\nΑκούστηκαν και άλλες θέσεις. Όπως το «να σχεδιάσουμε τους στόχους της επόμενης δεκαετίας», «να ενισχυθεί η διαφήμιση», ότι «αν ζητήσουμε πάνω από 1.000 ευρώ στο πακέτο από τους πελάτες μας, θα τους χάσουμε», αλλά και ότι «από την 1η Νοεμβρίου έως τις 31 Μαρτίου η Ρόδος δεν έχει σύνδεση με την Ευρώπη».\nΤόσα χρόνια «πάμε στον αυτόματο και πάμε μια χαρά. Μη λέτε τίποτα. Πού οφείλεται; Στο ό,τι είμαστε ευλογημένος τόπος. Για τα υπόλοιπα φταίει πρώτα το ανθρώπινο δυναμικό. Δεν υπάρχει πια μεράκι. Πού είναι η ταυτότητά μας;», αναρωτήθηκε, λίγο πριν από το τέλος ένας ξενοδοχοϋπάλληλος.\nΤέσσερις ώρες αργότερα, η αίθουσα είχε σχεδόν αδειάσει, μετά και το ενδιάμεσο διάλειμμα.\nΉταν πια μεσημέρι.\nΠερπατώντας στα ημιφωτισμένα στενά της μοναδικής στην Ευρώπη κατοικημένης Μεσαιωνικής πόλης, όπου αυτή την εποχή κυκλοφορούν μόνο οι κάτοικοί της, ξεναγηθήκαμε στον Δρόμο των Ιπποτών. Ακούσαμε λοιπόν ότι τα κτίρια κατά μήκος του συγκεκριμένου εμβληματικού δρόμου έχουν παραχωρηθεί από το υπουργείο Πολιτισμού ως επί το πλείστον σε αρχαιολόγους, οι οποίοι και διαμένουν εκεί με χαμηλό μίσθωμα μαζί με τις οικογένειές τους. Κάποια άλλα είναι αποθήκες του υπουργείου το οποίο διαχειρίζεται περίπου 300 ακίνητα στην παλιά πόλη της Ρόδου.\nΣτο πλαίσιο του προβληματισμού για την ενίσχυση της τουριστικής κίνησης, της ποιότητας των τουριστών στο νησί, αλλά και της σύνδεσης του πολιτισμού με τον τουρισμό, ακούστηκε και η πρόταση να «επιστρατευθεί» ο Κολοσσός της Ρόδου.\nΣτον δρόμο Ρόδου – Ιαλυσού, για το αεροδρόμιο, περάσαμε από τη γέφυρα της Κρεμαστής, κατασκευή των ιταλικών κατοχικών δυνάμεων. Εκεί στα τέλη του 2013 εξαιτίας μιας νεροποντής πνίγηκαν δύο άνθρωποι. Η απόφαση για την επισκευή και διαπλάτυνσή της εγκρίθηκε τον περασμένο Δεκέμβριο.\nΝτράγκι: «Καμία αντιπαράθεση» με τον Τσακαλώτο\nΤο CDU -με νέα γραμματέα- ενέκρινε τη συμφωνία για τον μεγάλο συνασπισμό


05 Αυγ 2016, 18:42 | ΣΠΟΡNewsroom Σε Κινέζους επιχειρηματίες η ΜίλανΣτα 740 εκατ. ευρώ το τίμημα Η Fininvest, η οικογενειακή εταιρεία συμμετοχών με επικεφαλής των πρώην πρωθυπουργό της Ιταλίας επιβεβαίωσε σήμερα ότι έχει υπογράψει προκαταρκτική συμφωνία για την πώληση του...\nΤΟ ΝΕΟ ΤΣΑΜΠΙΟΝΣ ΛΙΓΚ ΠΡΟ ΤΩΝ ΠΥΛΩΝ;\nΣε κλειστή λίγκα μετατρέπεται το Τσάμπιονς Λιγκ - Δυσκολεύει η συμμετοχή ελληνικών ομάδων Global Sports BusinessΤρίτη, 09 Αυγούστου 2016 14:16 Εκτύπωση E-mail Σχολιάστε...\nΜΕΣΑ ΣΕ ΜΙΑ ΕΒΔΟΜΑΔΑ ΕΧΟΥΝ ΠΟΥΛΗΘΕΙ ΣΧΕΔΟΝ 1.000.000 ΦΑΝΕΛΕΣ ΤΗΣ ΜΑΝΤΣΕΣΤΕΡ ΓΙΟΥΝΑΙΤΕΝΤ,Σ'ΟΛΟ ΤΟΝ ΚΟΣΜΟ,ΜΕ ΤΟ Νο 9 ΠΟΥ ΘΑ ΦΟΡΑ ΦΕΤΟΣ Ο ΖΛΑΤΑΝ ΙΜΠΡΑΙΜΟΒΙΤΣ. ΠΗΓΗ : ΕΦΗΜΕΡΙΔΑ : ''GOAL'' ,31/07/2016. ΠΡΟΣΩΠΙΚΗ ΕΚΤΙΜΗΣΗ ΠΑΝΩ ΑΠΟ 10.000.000 ΕΥΡΩ ΤΑ ΚΑΘΑΡΑ ΚΕΡΔΗ ΓΙΑ ΤΗΝ...\nΗ ΦΙΦΑ ΚΑΝΕΙ ΣΧΕΔΙΑΣΜΟΥΣ ,ΤΟ ΜΟΥΝΤΙΑΛ ΤΟΥ 2026 ΝΑ ΠΡΑΓΜΑΤΟΠΟΙΗΘΕΙ ΜΕ 40 ΟΜΑΔΕΣ. ΠΗΓΗ : WWW.SPORTANDBUSINESS.GR ΣΗΜΕΙΩΣΗ : ΟΙ Η.Π.Α. ,Ο ΚΑΝΑΔΑΣ ,ΤΟ ΜΕΞΙΚΟ ,Η ΚΟΛΟΜΒΙΑ ΚΑΙ ΤΟ ΠΕΡΟΥ ΕΧΟΥΝ ΕΚΔΗΛΩΣΕΙ ΕΝΔΙΑΦΕΡΟΝ ΓΙΑ ΝΑ ΔΙΟΡΓΑΝΩΣΟΥΝ ΤΗΝ ΔΙΟΡΓΑΝΩΣΗ.\nεζόν 2015-16 ολοκληρώθηκε ουσιαστικά στις αρχές του Ιουνίου και πλέον όλες οι ομάδες προετοιμάζονται για την επόμενη περίοδο. Το ίδιο κάνουν και τα τμήματα μάρκετινγκ των ομάδων έχοντας ως βάση το τι έγινε την περασμένη περίοδο. Αυτό είναι και το θέμα του άρθρου μας αφού βγήκαν στην επιφάνεια...\nΡΕΚΟΡ ΣΤΗΝ ΩΚΕΑΝΙΑ.\nΤΟΝ ΠΡΟΗΓΟΥΜΕΝΟ ΜΑΙΟ Η ΩΚΛΑΝΤ ΣΙΤΙ ΑΠ'ΤΗΝ ΝΕΑ ΖΗΛΑΝΔΙΑ ΚΑΤΕΚΤΗΣΕ ΤΟ ΕΚΤΟ ΣΥΝΕΧΟΜΕΝΟ ΤΣΙΑΜΠΙΟΝΣ ΛΙΓΚ ΤΗΣ ΩΚΕΑΝΙΑΣ(2011-2016).ΕΣΠΑΣΕ ΕΤΣΙ ΤΟ ΡΕΚΟΡ ΤΗΣ ΡΕΑΛ ΜΑΔΡΙΤΗΣ ΣΤΟ ΕΥΡΩΠΑΙΚΟ ΤΣΙΑΜΠΙΟΝΣ ΛΙΓΚ.\nΟΙΚΟΝΟΜΙΚΑ ΑΠΟΤΕΛΕΣΜΑΤΑ EURO 2016.\nEURΟ 2016: Στα 930 εκατ. ευρώ τα κέρδη της ΟΥΕΦΑ από το τουρνουά - Αναλυτικά οι εκτιμήσεις Global Sports BusinessΤρίτη, 12 Ιουλίου 2016 13:31 Εκτύπωση E-mail Σχολιάστε πρώτοι! ...\nΠΛΟΥΣΙΟΤΕΡΟΙ ΑΘΛΗΤΙΚΟΙ ΣΥΛΛΟΓΟΙ ΣΤΟΝ ΚΟΣΜΟ.\nΜΕ ΒΑΣΗ ΤΟ ΕΓΚΥΡΟ ΟΙΚΟΝΟΜΙΚΟ ΠΕΡΙΟΔΙΚΟ ''FORBES'' ΣΤΟΥΣ ΠΛΟΥΣΙΟΤΕΡΟΥΣ ΑΘΛΗΤΙΚΟΥΣ ΣΥΛΛΟΓΟΥΣ ,ΠΑΓΚΟΣΜΙΩΣ , ΟΙ11 ΠΡΟΕΡΧΟΝΤΑΙ ΑΠ'ΤΟ ΑΜΕΡΙΚΑΝΙΚΟ ΦΟΥΤΜΠΩΛ,ΟΙ 7 ΑΠ'ΤΟ ΠΟΔΟΣΦΑΙΡΟ ΚΑΙ ΟΙ 2 ΑΠ'ΤΟ ΜΠΑΣΚΕΤ. ΠΡΩΤΟΣ ΠΟΔΟΣΦΑΙΡΙΚΟΣ ΣΥΛΛΟΓΟΣ ΕΙΝΑΙ Η ΜΑΝΤΣΕΣΤΕΡ ΓΙΟΥΝΑΙΤΕΝΤ ΜΕ 165,9 ΕΚΑΤΟΜΜΥΡΙΑ ΕΥΡΩ ΕΣΟΔΑ.\nΕΙΣΗΤΗΡΙΑ Σ'ΕΥΡΩΠΑΙΚΑ ΠΡΩΤΑΘΛΗΜΑΤΑ.\nΤα εισιτήρια που κόπηκαν σε Αγγλία, Γερμανία, Ιταλία, Γαλλία, Ισπανία και Ελλάδα Επιμέλεια: Θοδωρής ΚουνάδηςΔημοσίευση: 22 Μαϊ. 2016 12:49 Δείτε τα εισιτήρια που έκοψαν οι 114 ομάδες που πήραν μέρος στα πέντε μεγαλύτερα ευρωπαϊκά...\nΚΥΡΙΑΡΧΙΑ ΤΗΣ ΙΣΠΑΝΙΑΣ ΣΤΙΣ ΕΥΡΩΠΑΙΚΕΣ ΔΙΟΡΓΑΝΩΣΕΙΣ.\nΤΙΣ ΤΕΛΕΥΤΑΙΕΣ 3 ΣΕΖΟΝ ΣΤΟΥΣ ΤΕΛΙΚΟΥΣ ΤΟΥ ΤΣΙΑΜΠΙΟΝΣ ΛΙΓΚ ΚΑΙ ΤΟΥ ΓΙΟΥΡΟΠΑ ΛΙΓΚ ΕΧΟΥΜΕ 8 ΣΥΜΜΕΤΟΧΕΣ ΙΣΠΑΝΙΚΩΝ ΟΜΑΔΩΝ .ΡΕΑΛ ΜΑΔΡΙΤΗΣ 2014 ΚΑΙ ΦΕΤΟΣ,ΑΤΛΕΤΙΚΟ ΜΑΔΡΙΤΗΣ ΤΟ ΙΔΙΟ,ΜΠΑΡΤΣΕΛΟΝΑ 2015,ΣΕΒΙΛΛΗ 2014,2015 ΚΑΙ ΦΕΤΟΣ.ΕΧΟΥΜΕ 5 ΚΑΤΑΚΤΗΣΕΙΣ ΤΙΤΛΩΝ ΜΕ ΔΕΔΟΜΕΝΟ ΟΤΙ ΚΑΙ ΤΟ ΦΕΤΙΝΟ...


XarasEuaggelia: «Τίποτε δεν είναι τυχαίο…»\n- Να ξέρεις, παιδί μου, τίποτε δεν έγινε εική και ως έτυχε.\nΌλα έχουν τον σκοπό τους. Και τίποτα δεν γίνεται χωρίς να υπάρχει αιτία.\nΟύτε μια πευκοβελόνα δεν πέφτει από το πεύκο αν δεν θέλει ο Θεός.\nΓι’ αυτό θα πρέπει να μη στενοχωριέσαι για ότι σου γίνεται. Έτσι αγιαζόμαστε.\nΝα! Εσύ στενοχωριέσαι με τα πρόσωπα του σπιτιού σου και βασανίζεσαι πότε\nμε τη γυναίκα σου και πότε με τα παιδιά σου. Αυτά είναι όμως που σε κάνουν\nκαι ανεβαίνεις πνευματικά ψηλά… Αν δεν ήσαν αυτοί, εσύ δεν θα προχωρούσες\nκαθόλου. Σου τους έχει δώσει ο Θεός για σένα.\nΜα θα μου πεις -συνέχισε ο Γέροντας- είναι καλό να υποφέρουμε από τους\nΕ! Έτσι το θέλει ο Θεός. Και εσύ είσαι ευαίσθητος πολύ, και από τη στενοχώρια\nσου, σου πονάει το στομάχι σου και η κοιλιά σου εκεί χαμηλά.\n- Ναι, είναι κακό να είναι κανείς πολύ ευαίσθητος σαν εσένα,\nγιατί με τη στενοχώρια δημιουργείς διάφορες σωματικές αρρώστιες.\nΑναρτήθηκε από XarasEuaggelia στις 3:05 μ.μ.


Γλυκά Νερά: Κόλαφος το πόρισμα της Εισαγγελίας Ανηλίκων\n18:13 29 Ιουνίου 2021 29 Ιουνίου 2021\nΓλυκά Νερά: Οι εισαγγελικές αρχές αποφάσισαν την αφαίρεση της γονικής μέριμνας από τον προφυλακισμένο πιλότο, ο οποίος εκ των πραγμάτων.\nΟι εισαγγελικές αρχές αποφάσισαν την αφαίρεση της γονικής μέριμνας από τον προφυλακισμένο πιλότο, ο οποίος εκ των πραγμάτων, δεν είναι σε θέση να ανταποκριθεί στα καθήκοντα που ως γονέας.\nΤον χαρακτηρίζουν «ανάλγητο, απαθή, απολύτως στερούμενο ηθικών αξιών αλλά και παντελώς ανίκανο να επιμεληθεί την ανατροφή της ανήλικης κόρης του, Λυδίας», .\nΑπό εκεί και πέρα στην εισαγγελική διάταξη γίνεται επίκληση των κοινωνικών λειτουργών, που έχουν θετικό αποτύπωμα και για τα δύο οικογενειακά περιβάλλοντα.\nΣημαντικά πλεονεκτήματα παρουσιάζει κατά την κρίση της ως τόπος διαβίωσης η Αλόννησος, που πέραν όλων των άλλων εξασφαλίζει και την αναγκαία απόσταση από τον τόπο όπου θα εξελιχθεί η δίκη που κατά τα διαφαινόμενα θα επακολουθήσει και από την λογικά επόμενη υπερδιέγερση συναισθημάτων στο συγγενικό περιβάλλον του πατέρα της.\nΠρονόμια εμβολιασμένων: Στις 12:00 οι ανακοινώσεις από τον Κυριάκο Μητσοτάκη\nΓλυκά ΝεράΕΓΚΛΗΜΑεισαγγελίαμικρή ΛυδίαΠιλότος\nΈρευνα Bloomberg: Παγκόσμιος προορισμός των σούπερ γιοτ η Ελλάδα\nΘλίψη στο θέατρο: Πέθανε ο ηθοποιός Γιάννης Θωμάς


Σπάνιοι θησαυροί για τα 200 χρόνια της επανάστασης, της συλλογής Κρασάκη -Γύζης, Βρυζάκης, Λύτρας, φορεσιές, όπλα [εικόνες] - iefimerida.gr\nΘΕΟΔΩΡΟΣ Π. ΒΡΥΖΑΚΗΣ, photo credit: Katoufas Brothers\nH Kατερίνα Σακελλαροπούλου εγκαινιάζει μία έκθεση με σπάνια εκθέματα της Συλλογής Κρασάκη στη Δημοτική Πινακοθήκη Χανίων.\nΣε ένα μουσείο γεμάτο κειμήλια -μοναδικά έργα ζωγραφικής και γλυπτικής, υδατογραφίες και σχέδια, χρηστικά αντικείμενα, ρολόγια και φορεσιές, όπλα και εκδόσεις- μετατρέπεται η Δημοτική Πινακοθήκη Χανίων, καθώς φιλοξενεί στις αίθουσες της την έκθεση «Η Ελλάδα μετά την Επανάσταση-Καλλιτεχνικοί Θησαυροί από τη Συλλογή Κρασάκη», που διοργανώνεται από τον Δήμο Χανίων.\nΤα 167 εκθέματα, προέρχονται από τα συνολικά 1.500 αντικείμενα της Συλλογής Τίνας και Μιχάλη Κρασάκη, η οποία εδρεύει στην Κολωνία και για πρώτη φορά στις πέντε και πλέον δεκαετίες από τη σύστασή της, παρουσιάζεται δημοσίως και μάλιστα στην Κρήτη, γενέτειρα του συλλέκτη και δημοσιογράφου της Deutche Welle, Μιχάλη Κρασάκη.\nWASSILI DMITRIJEWITSCH POLENOW Άποψη του Παρθενώνα με το Ερέχεθειο, π. 1882, Ελαιογραφία σε καμβά, 70 x 105 εκ.\nALEXANDRE MARIE COLIN Κρητικός Αγωνιστής, 1827, Ελαιογραφία σε μουσαμά, 31,5 x 24 εκ.\nΘΕΟΔΩΡΟΣ Π. ΒΡΥΖΑΚΗΣ Νεαρή Ελληνίδα, π. 1865, Ελαιογραφία σε καμβά,\nLUDWIG KÖLLNBERGER Έλληνες και Βαυαροί στρατιώτες σε ώρα ανάπαυλας, 1834, Υδατογραφία σε καφετί χαρτί, επικολλημένη σε χαρτόνι, 15 x 17,5 εκ.\nΠρόκεται για μία από τις πέντε πρωτότυπες υδατογραφίες του Ludvig Köllnberger και τις μοναδικές σε ιδιωτική συλλογή (εκείνες που φυλάσσονται στο Εθνικό Ιστορικό Μουσείο Αθηνών είναι αντίγραφα). Θεωρούνται σπουδαία εικαστικά ντοκουμέντα της Ελλάδας κατά τα πρώτα χρόνια της ανεξαρτησίας\nΝΙΚΗΦΟΡΟΣ ΛΥΤΡΑΣ, Προσωπογραφία της βασίλισσας Όλγας, 1867, Ελαιογραφία σε καμβά, 123,5 x 70,5 εκ. Υπογραφή: Ν. Λύτρας. Στο αυθεντικό βασιλικό κάδρο. Μνημειακό ολόσωμο πορτραίτο της νεαρής Όλγας, φιλοτεχνημένο το 1867\nΗ Ελλάδα μετά την Επανάσταση / Καλλιτεχνικοί θησαυροί από τη συλλογή Κρασάκη / Δημοτική Πινακοθήκη Χανίων / 30 Οκτωβρίου 2021- 30 Μαρτίου 2022\nΔΙΑΒΑΣΤΕ ΠΕΡΙΣΣΟΤΕΡΑ Κατερίνα Σακελλαροπούλου έκθεση Χανιά


Φωτογραφικός Χειμώνας 2010 | FMAG\nΦωτογραφικός Χειμώνας 2010\n· Φεστιβάλ · Φλώρινα // Δημοσίευση: 30 Δεκ 2010\nΗ φωτογραφική ομάδα «Ροές» είναι η μοναδική συγκροτημένη φωτογραφική ομάδα στο νομό Φλώρινας. Ιδρύθηκε το 1989 και λειτουργεί υπό την αιγίδα της Λέσχης Πολιτισμού Φλώρινας. Σκοπός της είναι η διάδοση της φωτογραφίας μέσω της διοργάνωσης δράσεων και εκδηλώσεων γύρω από αυτήν, καθώς και η φωτογραφική εκπαίδευση και καλλιέργεια των μελών της.\nΠρόκειται για έναν θεσμό που έχει στόχο να φέρει σε επαφή το κοινό τις πόλης με την καλλιτεχνική φωτογραφία. Ο «Φωτογραφικός Χειμώνας 2010-11» θα φιλοξενηθεί στη Φλώρινα και θα διαρκέσει από τις 20 Νοεμβρίου 2010 έως τις 28 Φεβρουαρίου 2011.\nΣτα πλαίσια των εκδηλώσεων έχει προγραμματιστεί μια σειρά δραστηριοτήτων με θέμα τη φωτογραφία όπως:\n• Σεμινάρια - Διαλέξεις\n• Παρουσιάσεις φωτογράφων\n• Βράβευση και έκθεση φωτογραφιών που διακρίθηκαν στον 17ο Πανελλήνιο Διαγωνισμό Φωτογραφίας\n• Ατομικές και ομαδικές εκθέσεις Β Portfolio reviews\n• Workshop με θέμα «Εικόνες της πόλης»\nΣτόχος μας είναι η δράση να αποτελέσει μέσο διάδοσης και προβολής της ελληνικής φωτογραφίας, καθώς και τόπο συνάντησης φωτογράφων που κατάγονται από τη χώρα μας ή δραστηριοποιούνται σ' αυτήν.\nΙδιαίτερη βαρύτητα δίνεται στην ομαδικότητα. Υπό αυτό το πρίσμα γίνεται μια προσπάθεια ανοίγματος του θεσμού προς όλες τις φωτογραφικές ομάδες, λέσχες, αλλά και αυτόνομους φωτογράφους της χώρας μας, με σκοπό την γνωριμία και την ελεύθερη ανταλλαγή ιδεών, γνώσεων και εμπειριών.\nΣτον «Φωτογραφικό Χειμώνα 2010-11» συμμετέχουν 147 φωτογράφοι, ενώ θα φιλοξενηθούν και 18 ατομικές και ομαδικές εκθέσεις από Φωτογραφικές Ομάδες και Λέσχες της Ελλάδας. Οι εκδηλώσεις θα πραγματοποιηθούν σε διάφορους χώρους όπως: γκαλερί, μουσεία, συνεδριακά κέντρα και καφέ μπαρ.\n• Cafe bar «Εν Φλωροίνοι»\n• Λέσχη Πολιτισμού Φλώρινας Cafe «Ρόδι»\n• Cafe bar «Μόρτσα»\n• Φουαγιέ πολιτιστικού κέντρου Φλώρινας (κινηματογράφος)\n• Cafe bar «Οδός ονείρων» Β Cafe «Κανέλα»\n• Cafe «Τότε»\n• Φωτογραφική Ομάδα Φλώρινας «Ροές»\n• Φωτογραφική Λέσχη Κοζάνης «Φωτοεστίαση»\n• Φωτογραφική Λέσχη Πάτρας «Ηδύφως»\n• Φωτογραφική Λέσχη «Όψεις» Δήμου Σταυρούπολης\n• Φωτογραφικό Εργαστήρι Δήμου Κοζάνης «Φωτοδίοδος»\n• Φωτογραφική Λέσχη Λιβαδειάς\n• Φωτογραφική Λέσχη Λάρισας\n• Κώστας Παπαϊωάννου\n• Ζωή Χήτου Ιορντάνκα Τένοβα\n• Βασίλης Μίτογλου\n• Μιράντα Κοσμίδου\n• Βασίλης Χρυσοχόίδης\n• Παντελής Μπέλλης\n• Λάζαρος Δούμτσης Γαρδάνη Αθηνά\n• Απόστολος Κύρου\n• Ισαάκ Χατζηδημητριάδης\n• Ανδρέας Κατσάκος\n• Εβίτα Παρασκευοπούλου\n• Πέτρος Κοτζαμπάσης\n• Χρήστος Λαμπριανίδης\n• Σταύρος Σταματίου\n• Γιάννης Στρατουδάκης\n• Μανώλης Κασιμάτης\n• Αλέξανδρος Βρεττάκος\n• Γιώργος Δημητριάδης\nΠαρασκευή 19 Νοεμβρίου 2010, Ώρα: 9:00 μ.μ.\nΑτομική έκθεση φωτογραφίας του Κώστα Παπαϊωάννου με θέμα: «Μικρές Ανθρώπινες Στιγμές».\nΗ φωτογραφική αυτή ενότητα αποτελεί μέρος της φωτογραφικής δουλειάς που παράχθηκε το 2010. Οι φωτογραφίες τραβήχτηκαν σε εξωτερικούς δημόσιους χώρους αναψυχής. Χώροι στους οποίους συνευρίσκονται καθημερινά άνθρωποι κάθε ηλικίας, μόρφωσης, καταγωγής, κοινωνικών στρωμάτων και μοιράζονται ο καθένας με τον δικό του τρόπο την ψευδαίσθηση της επαφής με την φύση. Μέσα σε αυτούς τους χώρους οι πρωταγωνιστές της ιστορίας αναζητούν τα ψυχοσωματικά εφόδια που χρειάζονται, για να αντιμετωπίσουν την ανία της καθημερινότητας. Τελικός αποδέκτης αλλά και αιτία δημιουργίας της συγκεκριμένης φωτογραφικής ενότητας είναι ο «άνθρωπος της διπλανής πόρτας». Ο ίδιος άνθρωπος: πρωταγωνιστής, θεατής και κριτής αυτού του έργου.\nΧώρος: Cafe bar «Εν Φλωροίνοι».\nΔιάρκεια έκθεσης: 19 Νοεμβρίου - 5 Δεκεμβρίου 2010\nΠαρουσίαση της φωτογραφικής δουλειάς του Πέτρου Κοτζαμπάση με τίτλο «Εμμονές»\nΟ Πέτρος Κοτζαμπάσης (ΡΚΟΜΟ) θα παρουσιάσει τη δουλειά του «Εμμονές» και τις σκέψεις του για την φωτογραφία. Θα ακολουθήσει αναλυτική συζήτηση και ανταλλαγή απόψεων με τους συμμετέχοντες.\nΧώρος: Συνεδριακό κέντρο Ε.Β.Ε Φλώρινας.\nΈναρξη παρουσίασης 8:00 μ.μ.\nΚυριακή 21 Νοεμβρίου 2010, Ώρα: 10:00 π.μ.\nΣυγκρότηση κριτικής επιτροπής για τη βράβευση των καλύτερων συμμετοχών στον 17ο Πανελλήνιο Διαγωνισμό Φωτογραφίας.\nΠαρουσίαση της φωτογραφικής δουλειάς του Χρήστου Λαμπριανίδη\nΟ προσκεκλημένος φωτογράφος, προέδρος της Φωτογραφικής Λέσχης Κοζάνης «Φωτοεστίαση», μέσω της παρουσίασης του έργου του, θα μιλήσει για το φωτογραφικό του παρελθόν και θα παρουσιάσει τα διάφορα είδη φωτογραφίας με τα οποία έχει ασχοληθεί, δίνοντας ιδιαίτερη έμφαση στην «conceptual» φωτογραφία.\nΤετάρτη 1 Δεκεμβρίου 2010, Ώρα: 9:00 μ.μ.\nΈκθεση φωτογραφίας των μελών της Φωτογραφικής Ομάδας «Ροές» Ζωής Χήτου και Ιορντάνκας Τένοβα με θέμα: «Φυσικό και Αστικό Τοπίο».\nΤα μεγαλόπρεπα κτίρια των σύγχρονων μητροπόλεων αποτελούν την πρώτη ύλη για έναν φωτογράφο αστικού τοπίου. Τα δέντρα, τα βουνά και τα ποτάμια αντιμετωπίζονται με τον ίδιο τρόπο από το φωτογράφο φυσικού τοπίου. Και τα δύο προσφέρουν δημιουργικές δυνατότητες για μια ξεχωριστή αποτύπωση.\nΧώρος: cafe bar «Ρόδι»\nΔιεύθυνση: Παύλου Μελά 77, πεζόδρομος Φλώρινας\nΔιάρκεια έκθεσης: 1 - 12 Δεκεμβρίου 2010.\nΠαρασκευή 10 Δεκεμβρίου 2010, Ώρα: 9:00 μ.μ.\nΈκθεση φωτογραφίας του Βασίλη Μίτογλου «Ματιά στη ζωή - Eye on life».\nΤα φωτογραφημένα εκθέματα είναι σκηνικά μιας παράστασης, επιμελώς οργανωμένης μέσα από την οποία ο φωτογράφος ανακαλύπτει και προβάλλει εκ νέου μια άλλη όψη της ζωής, κρυμμένη πίσω από την πραγματικότητα.\nΧώρος: cafe bar «Μόρτσα»\nΔιεύθυνση: Παύλου Μελά 54, πεζόδρομος Φλώρινας\nΔιάρκεια έκθεσης: 10 - 28 Δεκεμβρίου 2010\nΔευτέρα 19 Δεκεμβρίου 2010, Ώρα: 9:00 μ.μ.\nΈκθεση φωτογραφίας του μέλους της Φωτογραφικής Ομάδας «Ροές» Φλώρινας, Μιράντας Κοσμίδου με θέμα: «Η νεκρή φύση στα χρώματα της Ίριδας».\nΤα επτά χρώματα της ίριδας είναι το γαλάζιο, το μπλε, το μωβ, το κόκκινο, το πορτοκαλί, το κίτρινο και το πράσινο. Επτά χρώματα που εμπεριέχουν ορισμένους από τους αναπόφευκτους σταθμούς της ζωής και της αυτοπραγμάτωσής μας, ιδωμένους μέσα από το βαγόνι του προσωπικού μου τρένου.\nΧώρος: Φουαγιέ πολιτιστικού κέντρου Φλώρινας (κινηματογράφος)\nΔιάρκεια έκθεσης: 19 - 28 Δεκεμβρίου 2010\nΩράριο λειτουργίας: Τετ. - Σάβ. 10:00 - 14:00, 17:00 - 21:00\nΚυρ. - Τρι. 10:00 - 14:00, 17:00 - 23:30\nΈκθεση φωτογραφίας του μέλους της Φωτογραφικής Ομάδας «Ροές» Φλώρινας του Βασίλη Χρυσοχοίδη με θέμα: «Αρχαίων περιήγησις».\nΜια περιπλάνηση του φωτογράφου σε χώρους που οι θεατές αντικρίζουν τα δημιουργήματα του αρχαίου κόσμου.\nΠέμπτη 23 Δεκεμβρίου 2010, Ώρα: 10:00 μ.μ.\nΟμαδική έκθεση βραβευμένων φωτογραφιών του 17ου Πανελλήνιου Διαγωνισμού Φωτογραφίας\nΔιάρκεια έκθεσης: 23 Δεκεμβρίου 2010 - 12 Ιανουαρίου 2011\nΤρίτη 28 Δεκεμβρίου 2010, Ώρα: 9:00 μ.μ.\nΑτομική έκθεση φωτογραφίας του Παντελή Μπέλλη, μέλους της Φωτογραφικής Ομάδας «Ροές», με θέμα: «Urbanians Άνθρωποι στο «φυσικό» τους χώρο... την πόλη».\nΟ προσωπικός και παρατηρητικός τρόπος του φωτογράφου να «βλέπει» πράγματα, η δύναμη της στιγμής και η σύνδεση της με το μέσο, το θέμα και το αντικείμενο που ο φωτογράφος αναζητά, όλα μέσα σε ένα ασταθές περιεχόμενο με όρους Χώρου και Χρόνου, είναι τα ουσιώδη που τον κάνουν να συνεχίζει να φωτογραφίζει και να μελετά.\nΧώρος: cafe «Μόρτσα»\nΔιάρκεια έκθεσης: 28 Δεκεμβρίου 2010 - 9 Ιανουαρίου 2011\nΤετάρτη 5 Ιανουαρίου 2011, Ώρα: 9:00 μ.μ.\nΠαρουσίαση φωτογραφικής δουλειάς του Σταύρου Σταματίου.\nΧώρος: Γκαλερί Λέσχης Πολιτισμού Φλώρινας (Πρώην ξενοδοχείο Διεθνές)\nΔευτέρα 10 Ιανουαρίου 2011, Ώρα: 9:00 μ.μ.\nΟμαδική έκθεση των μελών τη Φωτογραφικής Λέσχης Πάτρας «Ηδύφως», με θέμα: "Four reasons".\nΤρίτη 11 Ιανουαρίου 2011, Ώρα: 9:00 μ.μ.\nΑτομική έκθεση φωτογραφίας της Γαρδάνη Αθηνάς, μέλους της Φωτογραφικής Ομάδας «Ροές» με θέμα: «Ιστορίες του Τραπεζιού».\nΟι φωτογραφίες, όλες πάνω σ' ένα τραπέζι, προκύπτουν μέσα από συνθέσεις απλών αντικειμένων, που τα πιο πολλά έχουν σχέση με το φαγητό. Με τις αυστηρές γραμμές και την αφαιρετικότητά τους προσπαθούν να απεικονίσουν την αρμονία και την ήρεμη απόλαυση που χαρίζει το τραπέζι. Ταυτόχρονα θέλουν να δώσουν στα αντικείμενα και τις τροφές μια υπόσταση απαλλαγμένη από τα περιττά, τείνοντας προς μια μινιμαλιστική αποτύπωση.\nΧώρος: Cafe «Κανέλα»\nΔιεύθυνση: Παύλου Μελά 47, πεζόδρομος Φλώρινας\nΔιάρκεια έκθεσης: 11 - 26 Ιανουαρίου 2011\nΩράριο λειτουργίας: καθημερινά 10:00 - 14:00 και 17:00 - 23:00\nΤετάρτη 12 Ιανουαρίου 2011, Ώρα: 8:00 μ.μ.\nΠαρουσίαση της δουλειάς του φωτογράφου Γιάννη Στρατουδάκη.\nΤην παρουσίαση ακολουθεί ομιλία με θέμα: «Η σημειολογία της φωτογραφικής εικόνας και τρόποι εφαρμογής της». Οι συμμετέχοντες θα έχουν τη δυνατότητα να συζητήσουν σε ατομικό επίπεδο με το φωτογράφο, μέσω ενός μίνι portfolio review, με στόχο να αναλυθούν τυχόν σημειολογικές προεκτάσεις.\nΠαρουσίαση της φωτογραφικής δουλειάς του Λουκά Βασιλικού μέλος του «Φωτογραφικού Κύκλου»\nΤρίτη 25 Ιανουαρίου 2011, Ώρα: 9:00 μ.μ.\nΟμαδική έκθεση φωτογραφίας των μελών της Φωτογραφικής Λέσχης «Όψεις» του Δήμου Σταυρούπολης Θεσσαλονίκης με θέμα: «Όψεις» σε εννέα παράλληλες μικρές ατομικές εκθέσεις.\nΣυμμετέχοντες: Άνθιμος Καλπατζίδης, Θόδωρος Κοτταρίδης, Λάμπρος Κυριακού, Σάκης Μιχάλογλου, Μυρσίνη Πατακάκη, Σταυρούλα Τακιανού, Ζωή Τσιάμη, Χαράλαμπος Τσίφτης, Μίνως Σκουλάς.\nΔιάρκεια έκθεσης: 25 - Ιανουαρίου - 13 Φεβρουαρίου 2011\n«δυΌψεις»: Δύο ατομικές εκθέσεις των Απόστολου Κύρου και Ισαάκ Χατζηδημητριάδη, μελών της Φωτογραφικής Λέσχης «Όψεις» του Δήμου Σταυρούπολης Θεσσαλονίκης.\nΔιάρκεια έκθεσης: 25 Ιανουαρίου - 13 Φεβρουαρίου 2011\nΠαρασκευή 28 Ιανουαρίου 2011, Ώρα: 8:00 μ.μ.\nΟμαδική έκθεση φωτογραφίας των μελών τη φωτογραφικής Λέσχης Λιβαδειάς με θέμα: «Σώματα, μια άλλη ματιά».\nΣτην έκθεση συμμετέχουν τα παρακάτω μέλη: Αλογοσκούφης Χρήστος, Ανέστης Λουκάς, Βελούδιος Γιάννης, Βήττα Δήμητρα, Βουρδονικόλας Σοφοκλής, Ζήνδρος Κώστας, Ηλιάδης Μενέλαος, Καραδήμα Γιάννα, Καραδήμα Γιώτα, Καρακώστα Βανέσσα,Καρατράντου Αγγέλα, Κοβάνη Νεκταρία, Κοτσώνας Κώστας, Μίχου Μαρία, Μπακολουκάς Λουκάς, Νικολάου Βιολέττα, Παπαθανασίου Χρήστος, Σανιδάς Χαράλαμπος, Στάμου Μαρία, Τσιώλη Μαρία, Χαιρετάκη Ειρήνη, Χαμπίπης Γιώργος.\nΧώρος: cafe «Τότε»\nΔιεύθυνση: Πρεσπών 10\nΔιάρκεια έκθεσης ως 13 Φεβρουαρίου 2011.\nΣάββατο 29 Ιανουαρίου 2011, Ώρα: 9:00 μ.μ.\nΑτομική έκθεση φωτογραφίας του Ανδρέα Κατσάκου, μέλους της Φωτογραφικής Λέσχης Λάρισας, με θέμα: «Άλογος τόπος».\nΟι εικόνες του Ανδρέα Κατσάκου είναι ένα εξαιρετικό παράδειγμα τοποθέτησης της φωτογραφικής πρακτικής στην πλευρά της «τρέλας» (madness) παρά της «ημερότητας» (tameness). Οι κατηγορίες αυτές, προτεινόμενες από τον Roland Barthes στον επίλογο του βιβλίου του Φωτεινός Θάλαμος, βρίσκουν τον θεατή αντιμέτωπο με το δίλλημμα του τι να επιλέξει να "δει/κατανοήσει" σε μια φωτογραφία.\nΔιάρκεια έκθεσης: 29 Ιανουαρίου - 15 Φεβρουαρίου 2011\nΩράριο λειτουργίας: Τετ. - Σάβ. 10:00 - 14:00, 17:00 - 21:00 Κυρ. - Τρι. 10:00 - 14:00, 17:00 - 23:30\nΔευτέρα 31 Ιανουαρίου 2011, Ώρα: 9:00 μ.μ.\nΔιάλεξη με θέμα: «Διαδρομές στην πειραματική φωτογραφία και πλευρές της φωτογραφίας ντοκουμέντου»\nΕισηγητής: Μανώλης Κασιμάτης\nΤετάρτη 2 Φεβρουαρίου 2011, Ώρα: 9:00 μ.μ.\nΠαρουσίαση της φωτογραφικής δουλειάς του Αλέξανδρου Βρεττάκου.\nΟ φωτογράφος θα αναλύσει στον τρόπο που εργάζεται και θα αναφέρει το σκεπτικό του γύρω από την φωτογραφία. Θα ακολουθήσει ανοιχτή συζήτηση γύρω από διάφορα φωτογραφικά θέματα.\nΤετάρτη 9 Φεβρουαρίου 2011, Ώρα: 9:00 μ.μ.\nΠαρουσίαση φωτογραφικής δουλειάς του Γιώργου Δημητριάδη.\nΕρασιτέχνης φωτογράφος που εδώ και χρόνια προσπαθεί να κατανοήσει τα υπέροχα κρυμμένα μυστικά αυτής της τέχνης. Η κύρια εμμονή του στη φωτογραφία έχει να κάνει με τη σχέση αναμνηστικής και καλλιτεχνικής έκφρασης.\nΠαρασκευή 11 Φεβρουαρίου 2011, Ώρα: 9:00 μ.μ.\nΟμαδική έκθεση βραβευμένων φωτογραφιών του 2ου Πανελλήνιου Διαγωνισμού Φωτογραφίας «Ειρήνη είναι».\nΟργάνωση Μ.Κ.Ο. «Κόσμος χωρίς πολέμους και βία».\nΔιεύθυνση: Πρεσπών 10 Διάρκεια έκθεσης: 11 - 25 Φεβρουαρίου 2011\nΣάββατο 12 Φεβρουαρίου 2011, Ώρα: 9:00 μ.μ.\nΑτομική έκθεση της Εβίτας Παρασκευοπούλου με θέμα: «Kids».\nΚαμπάλα. Αύγουστος 2007. Μια πρωτεύουσα περίπου στο κέντρο της Αφρικής. Οι συνθήκες βιωσιμότητας δεν μπορούν να γίνουν χειρότερες, αλλά τα βλέμματα των παιδιών είναι αισιόδοξα και το φως τους με πλημμυρίζει ελπίδα. Φωτογράφισα αυτά τα «μεγάλα - μικρά παιδιά». Ανακαλύπτοντας την καθημερινότητά τους και προσπαθώντας να νιώσω πώς είναι να μεγαλώνεις στο χώμα, κρατώντας την αθωότητα για ένα καλύτερο μέλλον.\nΧώρος: Χώρος: Cafe «Κανέλα»\nΔιάρκεια έκθεσης: 12 - 25 Φεβρουαρίου 2011\nWorkshop (ταχύρρυθμο φωτογραφικό εργαστήριο) με θέμα: «Εικόνες της πόλης».\nΜια ομάδα από φωτογράφους καλείται να καταγράψει ο καθένας με τον δικό του τρόπο την αίσθηση που του αφήνει η πόλη της Φλώρινας. Οι καλύτερες φωτογραφίες θα παρουσιαστούν, κατόπιν προεργασίας, σε ομαδική έκθεση που θα γίνει τον Μάιο του 2011\nΚυριακή 13 Φεβρουαρίου 2011, Ώρα: 9:00 μ.μ.\nΈκθεση φωτογραφίας των μελών της Φωτογραφικής Λέσχης Κοζάνης «Φωτοεστίαση» με θέμα: «Απλότητα».\nΔιάρκεια έκθεσης: 13 - 21 Φεβρουαρίου 2011\nΩράριο λειτουργίας: Δευτ. - Παρ. 10:00 - 14:00, 17:00 - 23:00\nΔευτέρα 21 Φεβρουαρίου 2011, Ώρα: 9:00 μ.μ.\nΟμαδική έκθεση του τμήματος προχωρημένων μελών της Φωτογραφικής Ομάδας «Ροές» Φλώρινας με θέμα: «Χώρος - Χρόνος - Άνθρωπος».\nΗ στιγμή έτσι όπως αποτυπώνεται στο χώρο. Η στιγμή που μιλά και λέει ιστορίες ανθρώπων, εποχών και τόπων. Ο άνθρωπος εμφανίζεται ως φιγούρα που κινείται μέσα στο χωροχρόνο. Η ύπαρξή του προσδιορίζεται μέσα από την εμπλοκή του σ' αυτόν. Η παρουσία του ανθρώπου σηματοδοτεί πλήθος κόσμων (ορατών και αόρατων), συναισθημάτων και ιδεών. Η αρμονική συνύπαρξη «χώρος - χρόνος - άνθρωπος» μας ταξιδεύει πέρα από τα εικονιζόμενα τοπικά και χρονικά όρια, προσθέτοντας στις φωτογραφίες μια υφή διαχρονικότητας.\nΚοπή Βασιλόπιτας και μουσική εκδήλωση.\nΔιάρκεια έκθεσης: 21 Φεβρουαρίου - 7 Μαρτίου 2011\nΥπεύθυνος συντονισμού: Κώστας Παπαϊωάννου Πληροφορίες: 6984598985 - 6972253462\nΧορηγός επικοινωνίας: Διαδικτυακό φωτογραφικό περιοδικό fmag - http://fmag.gr/\nΟ «Φωτογραφικός Χειμώνας 2010-11» είναι αφιερωμένος στη μνήμη του Πέτρου Χρηστίδη\nΠαρ, 19/11/2010 - 21:00 έως Δευ, 07/03/2011 - 21:00


Πρώτη καταχώρηση: Τετάρτη, 24 Ιουνίου 2020, 21:43\nΌλα ξεκίνησαν όταν το βράδυ της Κυριακής, 21 Ιουνίου, ένας γείτονάς του τηλεφώνησε στην αστυνομία για να καταγγείλει ότι ο Ζαπαντής κυκλοφορούσε με όπλο. Λίγη ώρα αργότερα και συγκεκριμένα στις 21:45μμ οι αστυνομικοί του 109ου τμήματος της Νέας Υόρκης, μετέβησαν στο σπίτι του ομογενή στην 150η οδό στο Whitestone.\nΕκπρόσωπος της αστυνομίας δήλωσε ότι οι αξιωματικοί βρήκαν τον Ζαπαντή στο υπόγειο να κρατά ένα σπαθί σαμουράι και του είπαν αμέσως να το ρίξει.\nΌταν εκείνος αρνήθηκε να υπακούσει στις εντολές τους, οι αστυνομικοί τον χτύπησαν με τέιζερ. Στη συνέχεια, τον χτύπησαν ξανά με τέιζερ έξω από το σπίτι την ώρα που προσπαθούσαν να του βάλουν τις χειροπέδες, ενώ εκείνος φώναζε «δεν μπορώ να αναπνεύσω».\nΜάλιστα το βίντεο που τραβήχτηκε από έναν γείτονα και δόθηκε στη δημοσιότητα, δείχνει αστυνομικούς να παλεύουν έξω από την πόρτα του διαμερίσματος του Ζαπαντή, με έναν αξιωματικό να φωνάζει «Πέσε κάτω! Θα σε χτυπήσω με το τέιζερ αν δεν πέσεις κάτω!», ενώ ένας δεύτερος αστυνομικός ακούγεται να λέει «χτυπήστε τον ξανά».\nΤην ίδια ώρα στη γειτονιά επικρατεί οργή και αναβρασμός, καθώς ένας γείτονας έριξε το φταίξιμο στον γείτονα που τηλεφώνησε στην αστυνομία, λέγοντας: «Είπα στους αξιωματικούς ότι έχει προβλήματα ψυχικής υγείας και παίρνει φάρμακα», προσθέτοντας πως ο Ζαπαντής ήταν καλός άνθρωπος που τους έφερνε συχνά ελληνικό φαγητό.\nΣύμφωνα με τις τελευταίες πληροφορίες, ο Ζαπαντής πέθανε από καρδιακή ανακοπή σε ασθενοφόρο και δηλώθηκε νεκρός στο νοσοκομείο New York-Presbyterian Queens.\nΣύμφωνα με όσα αναφέρει η Daily News, η Διεύθυνση Έρευνας Δύναμης της NYPD ξεκίνησε έρευνα, αλλά σύμφωνα με την προκαταρκτική, η χρήση βίας εμπίπτει στις οδηγίες του τμήματος.\nΤραγική φιγούρα αποτελεί η μητέρα του, Αθανασία Ζαπαντή, η οποία εξέφρασε την απογοήτευσή της για το γεγονός, δηλώνοντας: «Δεν νομίζω ότι ο γιος μου ήταν λάθος. Είχε τόσο καλή καρδιά. Ήταν ευγενικός με όλους. Αν δω τον αστυνομικό που το έκανε θα τον φτύσω. Κλαίω γιατί δεν ήμουν εδώ τις τελευταίες στιγμές του και πέθανε με τόσο φρικτό τρόπο. Πέθανε πραγματικά χωρίς λόγο».\nΤελευταία ενημέρωση: Τετάρτη, 24 Ιουνίου 2020, 22:09\n«Η Τουρκία δεν θα πρέπει να αναμειγνύεται στις εσωτερικές υποθέσεις της Γαλλίας»\nΜε τον Μαργαρίτη Σχοινά, ο οποίος βρέθηκε θετικός στον κορωνοϊό, επικοινώνησε ο Β. Κικίλιας


Αντίθετοι «βίοι» Wall Street και Εύρωπη για 2η διαδοχική ημέρα | Moneyreview.gr\nBusiness & Finance Τρίτη 5/01/2021, 17:01 NEWSROOM\n5 Ιανουαρίου, 2021 Τρ 05/01/2021, 17:01\nΓια 2η διαδοχική συνεδρίαση τα χρηματιστήρια σε ΗΠΑ και Ευρώπη, αδυνατούν να συνταχθούν στην ίδια πορεία, παρουσιάζοντας αντιφατική εικόνα.\nΧθες ήταν τα ευρωπαϊκά χρηματιστήρια που παρουσίασαν κέρδη, με το αμερικανικό χρηματιστήριο να μπαίνει στο 2021 με το αριστερό.\nΜε εξαίρεση το χρηματιστήριο του Λονδίνου, οι ευρωπαϊκοί δείκτες σήμερα κινούνται πτωτικά, ενώ στον αντίποδα οι τρεις βασικοί χρηματιστηριακοί δείκτες της Wall Street, έχουν ανεβάσει ταχύτητα και παρουσιάζουν κέρδη.\nΗ σημερινή είναι μια πολύ σημαντική ημέρα για τον πολιτικό στίβο στις ΗΠΑ, καθώς διεξάγονται οι επαναληπτικές εκλογές στην πολιτεία της Τζόρτζια και όποιο από τα δύο κόμματα οι Ρεπουμπλικανοί ή οι Δημοκράτες επικρατήσει, θα εξασφαλίσει την πλειοψηφία της Γερουσίας.\nΜε τα έως τώρα δεδομένα η εισερχόμενη κυβέρνηση του Τζο Μπάιντεν έχει εξασφαλίσει την πλειοψηφία της Βουλής των Αντιπροσώπων, ωστόσο η Γερουσία σαν σώμα έχει μεγαλύτερη νομοθετική δικαιοδοσία και μπορεί να εγκρίνει ή να απορρίψει κρίσιμα νομοσχέδια και αποφάσεις.\nΣτη χθεσινή συνεδρίαση και πρώτη για το 2021, υπήρξε ένα έντονο κλίμα ανασφάλειας σχετικά με τη σημερινή εκλογική διαδικασία, με αποτέλεσμα οι απώλειες στο χρηματιστήριο της Νέας Υόρκης να πλησιάσουν το 1,50%.\nΑντιθέτως το σημερινό κλίμα έχει αναστραφεί, με τους Dow Jones και S&P 500 στο πρώιμο στάδιο των συναλλαγών να κινούνται υψηλότερα κατά 0,45% και τoν Nasdaq να αγγίζει το +0,60%.\nΟ κλάδος που έχει πάρει από νωρίς το προβάδισμα είναι αυτός της ενέργειας, παίρνοντας ώθηση από το ράλι των τιμών του πετρελαίου, μετά τη συμφωνία μεταξύ του ΟΠΕΚ και Ρωσίας, σχετικά με την ημερήσια παραγωγή του ορυκτού καυσίμου.\nΞένα χρηματιστήρια Wall Street Προεδρικές εκλογές ΗΠΑ


Το τελευταίο «αντίο» στην Κική Δημουλά [Εικόνες] | in.gr\nTAGS: Α' ΝΕΚΡΟΤΑΦΕΙΟκηδείακική δημουλά\nΤο τελευταίο «αντίο» είπαν φίλοι, συγγενείς και θαυμαστές στην σπουδαία ποιήτρια Κική Δημουλά, που έφυγε από τη ζωή σε ηλικία 89 ετών το περασμένο Σάββατο.\n25 Φεβρουαρίου 2020, 15:40\nΤο τελευταίο «αντίο» λένε φίλοι, συγγενείς και θαυμαστές στην σπουδαία ποιήτρια Κική Δημουλά, που έφυγε από τη ζωή σε ηλικία 89 ετών το περασμένο Σάββατο.\nΠλήθος κόσμου συγκεντρώθηκε στο Α’ Νεκροταφείο όπου θα τελεστεί η κηδεία της ποιήτριας.\nΑνάμεσά τους ο πρωθυπουργός Κυριάκος Μητσοτάκης, με τη σύζυγό του Μαρέβα, ο Πρόεδρος της Δημοκρατίας, Προκόπης Παυλόπουλος, η υπουργός Πολιτισμού Λίνα Μενδώνη, η υπουργός Παιδείας και Θρησκευμάτων Νίκη Κεραμέως, ο δήμαρχος Αθηναίων Κώστας Μπακογιάννης, ο Λουκάς Παπαδήμος, ο Γιώργος Νταλάρας, ο Δημήτρης Λιγνάδης, ο Σταύρος Ξαρχάκος, η Λίνα Νικολακοπούλου, η Ζυράννα Ζατέλη, η Ιωάννα Καρυστιάνη, ο Νίκος Δήμου, ο Κώστας Γεωργουσοπουλος, ο Γιώργος Μεσσάλας, ο Γιάννης Παπαθανασίου κ.ά.\nΜε απόφαση του ΥΠΠΟΑ και του υπουργείου Εσωτερικών, η κηδεία της Κικής Δημουλά τελείται δημοσία δαπάνη. Η απόφαση ελήφθη από το υπουργείο Πολιτισμού ως ελάχιστος φόρος τιμής στην ποιήτρια , ενώ παράλληλα η Υπουργός Πολιτισμού και Αθλητισμού αποφάσισε ότι θα ακολουθήσει μια σειρά εκδηλώσεων για να τιμηθεί η μνήμη της και το έργο της.\nΔάφνινο στεφάνι κατέθεσε στο φέρετρο η Ακαδημία Αθηνών.\nΣπαρακτικό το αντίο της κόρης της.\nΕμείς, σήμερα, είμαστε όλοι γύρω της να την αποχαιρετήσουμε επειδή ετοιμάστηκε να φύγει, χωρίς ποτέ να μας αφήσει» ανέφερε στην επικήδειο ομιλία της η υπουργός Πολιτισμού και Αθλητισμού Λίνας Μενδώνη στην κηδεία της Κικής Δημουλά.\n«»Ένα βιογραφικό σημείωμα πρέπει, αφού γραφτεί, να μείνει επ’ αρκετόν καιρό κρεμασμένο στον αέρα από ένα τσιγκέλι αυστηρότητας, ώστε να στραγγίξουν καλά τα στερεότυπα, οι ωραιοποιήσεις, η ρόδινη παραγωγικότης και ο πρόσθετος ναρκισσισμός, πέραν εκείνου που ενυπάρχει στη φύση μιας αυτοπαρουσίασης. Μόνον έτσι βγαίνει το καθαρό βάρος: το ήθος που επέβαλες να τηρεί η προσπάθειά σου.»»\n» Αυτή είναι η πρώτη παράγραφος από τη βιογραφία της που έγραψε εκείνη… για εκείνη. Ήξερε πως όσοι θα μιλούν σήμερα ή στο μέλλον, θα βρίσκουν μόνο λόγια θαυμασμού για το έργο της, για την προσωπικότητά της. Όμως, η ίδια σημείωνε πόσο αυστηρή ήταν με τον εαυτό της, αυστηρή με τις λέξεις της, αυτές έπλαθε, ξαναέπλαθε και τις καλλιεργούσε..»\n» Με το χρόνο, ωστόσο, δεν ήταν αυστηρή. Είχε την απόλυτη αίσθηση της φθοράς του και γι’ αυτό δεν τον φοβόταν. Δεν θα την έλεγες ποτέ αυστηρή με εκείνους που αγαπούσε. Ούτε καν στον έρωτα δεν στάθηκε αυστηρή, όταν τον παρατηρούσε να κυλάει προς την αγάπη.»\n» Εμείς, σήμερα, είμαστε όλοι γύρω της να την αποχαιρετήσουμε επειδή ετοιμάστηκε να φύγει, χωρίς ποτέ να μας αφήσει. Να της πούμε δυο λόγια, όχι για το έργο της που είναι συγκλονιστικό στην κάθε στροφή του, καθρεφτίζοντας όλα εκείνα που στη ζωή μας εμείς δεν τολμάμε ακόμη να αρθρώσουμε.»\n» Ούτε για τη λαμπρή λιακάδα, τα ποιήματά της, που μετανάστευσαν σε τόσες ξένες γλώσσες. Αλλά για αυτή την ομορφιά που εξέπεμπε χάρη στη μυστική αγάπη της για τη ζωή, που τη μετρούσε με το φως που ανεπαίσθητα χανόταν.»\n» Και όσο χανόταν, τόσο δυνάμωνε η περιέργειά της να εξερευνήσει όσα έφυγαν, όσα συναισθήματα άφηναν το αποτύπωμά τους, όσα πονούσαν τη μνήμη της. Είμαστε όλοι ευλογημένοι που διασταυρωθήκαμε μαζί της.»\n» Χαρήκαμε το λόγο της, τη παιγνιώδη της διάθεσή, την κρίση της για τα σοβαρά που τα συνόδευε πάντα η ευγένεια, η ταπεινότητα και η υπομονή της.»\n» Κυρία Δημουλά, σας ευχαριστούμε που μπορούμε εμείς οι υπολειπόμενοι, μπορούν οι επόμενοι και οι επόμενοι να αφήνονται στη μαγεία των εικόνων που συνθέτουν οι στίχοι σας. Ο χρόνος υποκλίθηκε ενώπιον σας και θα σας κρατήσει στην αιωνία αγκαλιά του. Και αυτή θα είναι παραμυθία για τα παιδιά σας, για τα εγγόνια σας, για εκείνους, τους πάντα νέους, που θα καταφεύγουν στην ποίησή σας.»\nΚι αὐτοξεχάσου εὔχαρις.»\nΣχετικά άρθρα: ➤ Κική Δημουλά : Σήμερα το τελευταίο «αντίο» ➤ Εις μνήμην Κικής Δημουλά : «Μια παυσίπονη σταγόνα στον ωκεανό της λύπης» ➤ Κική Δημουλά: Η υπουργός Πολιτισμού την είχε προτείνει για το Νόμπελ Λογοτεχνίας


Σύγκριση τιμών ενοικίασης αυτοκινήτου από το Σολβέζι με τη Skyscanner\nΣυγκρίνετε τις επιλογές ενοικίασης αυτοκινήτου στο Σολβέζι\nΑνεξάρτητα από το εάν πετάτε προς Σολβέζι για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Σολβέζι. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Σολβέζι θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Σολβέζι. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Σολβέζι, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Σολβέζι πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Σολβέζι θα σας τo ζητήσουν για να σας επιτρέψουν να φύγετε.\nΠληροφορίες για Σολβέζι\nΣύγκριση πτήσεων προς ΣολβέζιΑναζήτηση πτήσεων\nΣύγκριση ξενοδοχείων σε ΣολβέζιΑναζήτηση ξενοδοχείων


ΟΙΚΟ ΑΝΤΙΣΤΑΣΗ: Κρέας μολυσμένο με τη νόσο του άνθρακα εντοπίστηκε στην Ουγγαρία\nΚρέας μολυσμένο με τη νόσο του άνθρακα εντοπίστηκε στην Ουγγαρία\nΠέντε άνθρωποι βρίσκονται υπό παρακολούθηση σε νοσοκομείο της Ουγγαρίας, μετά τον εντοπισμό της θανατηφόρου νόσου του άνθρακα...\nσε κατεψυγμένο βόειο κρέας στα ανατολικά της χώρας.\nΣύμφωνα με την αρμόδια υπηρεσία υγείας ANTSZ, το μολυσμένο κατεψυγμένο κρέας προήλθε από την παράνομη σφαγή δύο ζώων σε φάρμα της πόλης Τισζαφούρεντ, η οποία βρίσκεται σε απόσταση περίπου 160 χιλιομέτρων ανατολικά της Βουδαπέστης.\nΠοσότητα του μολυσμένου κρέατος είχε μεταφερθεί σε μια εταιρεία που δραστηριοποιείται στη λειτουργία καντίνων. Η λειτουργία της εταιρείας έχει ανασταλεί.\nΗ ANTSZ δήλωσε ότι ο άνθρακας, εάν εντοπιστεί έγκαιρα, μπορεί να θεραπευτεί αποτελεσματικά με αντιβιοτικά.\nΟι αρχές ερευνούν εάν περισσότεροι άνθρωποι ήρθαν σε επαφή με τα μολυσμένα ζώα ή το κρέας και άρχισαν τον εμβολιασμό των ζώων που θα μπορούσαν δυνητικά να έχουν εκτεθεί σε βακτήρια άνθρακα.


Στα 25 ευρώ το εισιτήριο στα νοσοκομεία – xOrisOria News\nΤην αύξηση του εισιτηρίου στα εξωτερικά ιατρεία των νοσοκομείων στα 25 ευρώ από 5, αρχής…\nγενομένης από το 2014, προανήγγειλε ο υπουργός Υγείας Άδωνις Γεωργιάδης, μετά τη διαβούλευση που είχε με την τρόικα.\nΩστόσο, ο υπουργός Υγείας προέβη σε διευκρινιστικές δηλώσεις για το θέμα του εισιτηρίου.\n«Δεν έχει ακόμη κλείσει υπό την έννοια ότι μπορεί να αλλάξει, εφόσον οι νοσοκομειακές δαπάνες τηρούνται. Θα δούμε λοιπόν αν εφαρμοστεί, αλλά, ακόμη και αν εφαρμοστεί, μπορεί να εξαιρεθούν οι πιο αδύναμοι ή να δεσμεύσουμε σχετικούς φόρους για τους ανασφάλιστους. Αυτό θα το δούμε στην επόμενη διαπραγμάτευση» ανέφερε.\nΗ διαπραγμάτευση, σύμφωνα με πληροφορίες, αναμένεται να πραγματοποιηθεί στα τέλη Οκτωβρίου ή στις αρχές Νοεμβρίου.\nΟ κ. Γεωργιάδης, μετά τη συνάντησή του με τους επικεφαλής της τρόικας στην Ελλάδα, προέβη στην ακόλουθη δήλωση:\n«Ολοκληρώθηκε μέσα σε πάρα πολύ καλό κλίμα η διαπραγμάτευση. Οι δυο επικεφαλής της τρόικας μας έδωσαν συγχαρητήρια για την πρόοδο που έχει επιτευχθεί αυτό το διάστημα των τριών μηνών από την προηγούμενη επίσκεψή τους εδώ και αναγνώρισαν ότι έχουμε συμβάλει αποφασιστικά στο να βελτιωθεί πάρα πολύ η εικόνα και του ΕΟΠΥΥ αλλά και γενικά η λειτουργία του συστήματος υγείας».\nΔημοσιογράφος: «Σε ό,τι αφορά στα γενόσημα;»\nΥπουργός Υγείας: «Είμαστε σε συζήτηση μαζί τους, για την παρουσίαση ίσως και την άλλη εβδομάδα μιας συνολικά νέας στρατηγικής. Για εμάς είναι εθνικός στόχος να ανέβει η διείσδυση των γενοσήμων στο 60% και τους εξηγήσαμε ότι βιαζόμαστε πιο πολύ από αυτούς. Έχει μεγαλύτερη σημασία για τον Έλληνα από ό,τι για την τρόικα να πετύχουμε αυτόν τον στόχο».\nΔημοσιογράφος: «Υπάρχουν κάποια σημεία που οι δανειστές σάς είπαν ότι πρέπει να επιμείνετε ή η πρόοδος να είναι μεγαλύτερη;»\nΥπουργός Υγείας: «Όχι, ήμασταν στον έλεγχο που μας έκαναν πιο μπροστά από ό,τι στις δικές τους προσδοκίες, είχαμε κινηθεί γρηγορότερα, και γενικά η δική μας φιλοσοφία είναι ότι τις μεταρρυθμίσεις τις κάνουμε για εμάς, όχι για αυτούς».\nΔημοσιογράφος: «Υπουργέ, πέρυσι είχε ειπωθεί ότι, αν πιάσουμε τον στόχο στη νοσοκομειακή δαπάνη, δεν θα εφαρμοστεί το μέτρο των 25 ευρώ που αφορά τη νοσηλεία. Τώρα όμως αυτό μπαίνει στο τραπέζι».\nΥπουργός Υγείας: «Το μέτρο των 25 ευρώ που ετέθη ακροθιγώς σήμερα, ούτως ή άλλως είναι να εφαρμοστεί από την 1/1/2014 και έχουμε πολύ δρόμο μέχρι εκεί, ενώ το εξετάζουμε σε συνολική μας πρόταση για τους ανασφάλιστους. Εάν το διατηρήσουμε, γιατί μπορούμε επαναδιαπραγματευθούμε, θα το διατηρήσουμε μόνο με τέτοιους όρους, ώστε τα χρήματα να πηγαίνουν για τους ανασφάλιστους».\nΔημοσιογράφος: «Σε σχέση με τον ΕΟΠΥΥ η σκέψη η δική σας ή τέλος πάντων το σχέδιο να είναι μόνο αγοραστής υπηρεσιών, πώς το υποδέχθηκαν;»\nΥπουργός Υγείας: «Δεν μιλήσαμε ειδικά για αυτό, μιλήσαμε για τη δημιουργία ενός ενιαίου φορέα δημοσίου χαρακτήρα πρωτοβάθμιας φροντίδας υγείας. Αυτό θα γίνει οπωσδήποτε. Το αν θα είναι με μετατροπή του ρόλου του ΕΟΠΥΥ μόνο σε αγοραστή ή αν θα είναι με κάποιο άλλο τρόπο, αυτό είναι κάτι που θα αποφασιστεί μετά από διάλογο. Πάντως, και εκείνοι έχουν αντιληφθεί ότι είναι πολύ σημαντικό να γίνει αυτός ο ενιαίος φορέας».\nΔημοσιογράφος: «Η δική τους θέση είναι να είναι αγοραστής ή και πάροχος;»\nΥπουργός Υγείας: «Γενικά, η θέση των Ευρωπαίων είναι ότι πουθενά αλλού στην Ευρώπη δεν υπάρχει ταυτόχρονα αγοραστής και πάροχος. Είναι μια πάγια θέση, αλλά θα το δούμε».


H Έκθεση «Αφίσες Φιλανθρωπίας» στο Μέγαρο Μουσικής Θεσσαλονίκης - Ίδρυμα Σταύρος Νιάρχος\nH Έκθεση «Αφίσες Φιλανθρωπίας» στο Μέγαρο Μουσικής Θεσσαλονίκης\nTo Mέγαρο Μουσικής Θεσσαλονίκης φιλοξενεί ως τις 31 Μαΐου έκθεση με Αφίσες Φιλανθρωπίας, η οποία είχε παρουσιαστεί πρώτη φορά στο πλαίσιο του 3ου Διεθνούς Συνεδρίου του Ιδρύματος Σταύρος Νιάρχος για την Κοινωφελή Δράση τον Ιούνιο του 2014.\nΦοιτητές του School of Visual Arts της Νέας Υόρκης, δημιούργησαν αφίσες αποτυπώνοντας την έννοια της Φιλανθρωπίας μέσα από μια εικαστική προσέγγιση. Κάθε φοιτητής επέλεξε ένα σύντομο απόφθεγμα πάνω στο θέμα της Φιλανθρωπίας, το οποίο ανέπτυξε μέσα από το σχέδιο, τη ζωγραφική, και τη ψηφιακή τέχνη. Ο συνδυασμός λέξεων και εικόνας, αποδίδει μια νέα δυναμική σε γνωστές -ή λιγότερο γνωστές- φράσεις και ιδέες.\nΗ επιλογή των 24 προτάσεων των φοιτητών αναδεικνύουν τον τρόπο με τον οποίο οι νέοι καλλιτέχνες αντιλαμβάνονται την έννοια της προσφοράς με κυριολεκτικούς, συμβολικούς ή καθαρά αισθητικούς όρους. Επιμέλεια: Viktor Koen. Η είσοδος είναι ελεύθερη. Η έκθεση πραγματοποιείται με την υποστήριξη του ΙΣΝ.